
Tilegnet mindet om lektor i havekunst, kommunegartner G. N. Brandt 


Når dette arbejde tilegnes mindet om G. N. Brandt, sker det ikke 
blot fordi Brandt blev anledningen til, at opgaven her kunne tages 
op, men for at bekræfte en taknemmelighed overfor den incite- 
rende impuls, Brandts undervisning og hele virke var for de 
unge arkitekter. 

Brandts person havde en dragende og fængslende virkning; for 
det var aldrig alderens udmejslede livserfaring, den unge mødte 
hos ham, det var tværtimod en boblende uro, en underfundig 
smilende tvivl overfor det fastslåede, på een gang skarp i sin 
sarkasme og afrundet i sin humor. 

I virkeligheden kunne Brandt forarges og rives med, men man- 
den der kom fra planternes mangfoldighed var ligesom genert 
overfor det patetiske — så foretrak Brandt hellere at sige tingene 
som en Anatole France, hvor klartsigtende ironi og overraskende 
paradokser stod som velplejede prydplanter med torne. 

Den unge blev naturligvis den modtagende i dette forhold, men 
der var på den anden side ligesom en drift hos Brandt til at søge 
og opretholde kontakt med det, der gærede udenfor hans verden 
og hans egen alder; der var noget, der stadig holdt hans inter- 
esse fangen udenfor hans aflukkede have. 

Det kan måske synes som lidt af et paradoks, at havekunstneren 
G. N. Brandt, manden med det skarpe og rammende vid, skabte 
så mange romantiske idyller i haveanlæg rundt omkring. Men 
selv her var der sjældent hastigt improviserede tilfældigheder, 
der kunne svække ideen — og Brandts havekunstneriske versidyller 
virker derfor faste og yndefulde i deres udtryk som Emil Aare- 
strups ritorneller. 

Planternes stemningsskabende muligheder følte Brandt selv som 
få, men han talte om det på en egen blufærdig måde, og med sar- 
kastisk lune overfor den omstændighed, at blomsterne, ligesom 
keramikken i kunsthåndværket, så let giver iøjnefaldende ,,resul- 
tater”, fordi naturen i havemilieuet som ilden i keramikken for- 
ærer både kunstneren og dilettanten så meget. 

Den romantiske idyl, som hans fag kunne skabe, var ikke nok for 
Brandt. Fra blomsterbedene så han ud mod samfundets vækst og 
betragtede de sociale forhold, hvortil havekunsten kunne knyttes 
som en grøn og groende brugskunst for mennesker. 

For os som arkitekter har det fået betydning, at Brandt formåede 
at gå udenfor sit fags område og betragte det i sammenhæng med 
andre fag og deres udvikling; netop derved kom han til at give 
så værdifulde impulser ved en række af de opgaver, samfundets 
udvikling skabte, og hvor arkitekters deltagelse i løsningen også 
var ny for arkitektfaget selv. Derfor er en opgave som legepladser 
helt på linie med Brandts virke og indstilling, og det er for os, 
der kendte ham, naturligt at mindes ham netop ved arbejdet med 
en opgave, der går ud på at skabe den grønne ramme omkring 
det første fællesskab. Bent Salicath 

LEGEPLADSER 


Dette arbejde om legepladser er blevet til på en lidt usædvanlig måde. Introduktion 
Afdøde kommunegartner G. MW. Brandt, som under hele sin lærergerning 
på akademiet (1918—40) var så interesseret i det, de arkitektstuderende 
tumlede med, følte på sit sidste sygeleje trang til at yde en økonomisk 
håndsrækning for at en eller anden af arkitektungdommens ideer 
kunne blive realiseret, netop sådan som de unge selv tænkte sig det. 
Brandts gave var uden betingelser, men han så gerne den kom et om- 
råde til gode, hvor både arkitekter og havearkitekter kunne deltage 
i bestræbelserne på at skabe noget bedre for fremtiden. 

Det blev af Brandt overladt A5's første redaktion at formidle hans 
tanke. 

Der blev enighed om at udskrive en idékonkurrence om legepladser. 
Her var opgavens aktualitet indlysende, og der var meget lidt tilgæn- 
geligt stof samlet om dette emne, og opgavens mange aspekter mod 
andre faggrupper og aktuelle samfundsforhold kunne måske i en 
samlet belysning give anledning til større samvirke i fremtiden mel- 
lem de mange led, der direkte påvirker legepladsers udformning. 
Deltagerne blev frit stillet, om de ville vælge en konkret opgave 
eller give en mere principiel og teoretisk besvarelse på opgaven. Men 
konkurrencen skulle kun være et første led, der skulle efterfølges af 
en bearbejdning af nogle af konkurrenceresultaterne og suppleres op 
med en indsamling af stof fra de forskellige områder. 

Det lykkedes ved tilskud fra Københavns og Gentofte kommune og 
Fællesorganisationen af almennyttige danske boligselskaber at få 
midler nok til at udskrive konkurrencen, der fandt sted i november 
1947. Dominerkomiteen kom til at bestå af: stadsgartnerne Aksel 
Andersen og Jacob Bergmann, havearkitekt Troels Erstad, legeplads- 
leder John Bertelsen, arkitekterne Hans Hansen, Frits Schlegel og 
Bent Salicath. Inspektrice Karen Bjørnsby blev på grund af sygdom 
forhindret i at deltage i bedømmelsen. 

Ved den efterfølgende bedømmelse blev 1. præmien tildelt et forslag 
af arkitekterne Poul Erik Skriver og Ole Thomassen. To 2. præmier 
blev uddelt, den ene til et team bestående af arkitekterne Grethe 
Meyer, Ibi Trier Mørch og Max Siegumfeldt, havearkitekt Agnete 
Petersen og forstander cand. psyk. Jens Sigsgaard; den anden gik til 
arkitekterne Bodil Krohn og Gytte Rue, og endelig blev et forslag 
indkøbt, udført af havearkitekt Helge Degnbol. 

Efter konkurrencen påtog Ole Bang og Dea Trier Mørch sig at fore- 
stå redigeringen og indsamlingen af det stof, man sammen med nogle 
af konkurrenceprojekterne ville udgive. Udgivelsen blev planlagt som 
en selvstændig bog, men det viste sig umuligt at få råd hertil, hvorfor 
man nu er Årkitekten taknemmelig for, at tidsskriftet har villet give 
husly for dette stof i det foreliggende særhæfte. Vi takker også de mange 
bidragydere, der hver på sit felt har bistået os. 

Fra begyndelsen var der opstillet et meget systematisk og rationali- 
stisk program for det videre arbejde med at få legepladsproblemet 
belyst fra alle sider. Men det viste sig unægteligt under arbejdets 
gang, at såvel emnets karakter som de forskellige medarbejderes 
personlige betragtningsmåder gjorde det vanskeligt at indordne stoffet 
i for stramme rammer. Når emnet i sig selv er så levende som børn, 
og når man netop vil fremlægge stof også uden for de gængse erfa- 
ringer, så må hele opgaven noget skifte karakter og kan ikke undgå 
også at blive en slags /egepladsens poetik, om rytmen og livet, der leves 
af børn i deres samvær på legepladsen. Det er derfor blevet til både 
digt og facts om legepladser, poesi og håndgribelige mål, og sådan 
må vist planlæggeren også nærme sig netop denne opgave. 

Analyse af legepladsproblemet — 


særlig med henblik på København 


712.21 


E SR E É 

En FRR DE SE i pilen ersog text udarbejdet af arkitekterne M.A.A. Grethe Meyer, Ibi Trier Mørch og 
Ses sek tundelgt, havearkitekt Agnete Petersen og forstander, cand. psyk. Jens Sigsgaard 

Tildelt 2. præmie i A5's legepladskonkurrence 1947 


Forudsætninger 

FAMILIEN er den celle, al samfundsplanlægning 
bygger på. 

BØRNENE er denne celles vigtigste bestanddel — de 
er fremtiden. 

ALLE BØRN har krav på plads til at udfolde sig på. 
LEGEPLADSEN, der sammen med hjem, skole, bør- 
nehave og andre institutioner opfylder børnenes behov 
for en sund og fuld livsudfoldelse, er derfor et vigtigt 


samfundsproblem. 


LEGEPLADSPROBLEMET er aktuelt både i den 


store og den lille by. 
SÆRLIG I KØBENHAVN er det meget stort, men 
sådan har det ikke altid været. 

Tilbageblik 

For 100 år siden havde børnene helt 
andre muligheder. Københavns gamle 
volde var hele byens ideelle legeplads. 
Man sløjfede imidlertid det meste af 
voldene uden at give børnene erstat- 
ning herfor. 


De mange store og åbne gårde og haver, 
som børnene legede i, blev opfyldt af 
beboelsesbygninger og industrihuse. 


Gader, torve og skumle gårde blev nu 
børnenes eneste tumleplads, men ikke 
engang her kunne de være i fred. 
Trafikken rykkede frem og bemægti- 
gede sig gaderne, og i de fleste gårde 
blev det forbudt børnene at lege. 
Yderligere blev legemulighederne i 
hjemmet mindre, idet de nye udlej- 
ningsboliger, der blev opført i årene 
omkring industrialismens gennembrud, 
var meget små. 

Børnene blev på denne måde til ulej- 
lighed alle vegne. 


Den ofte værdifulde kontakt mellem børnene og de ældre familie- 
medlemmer ophørte, da de gamle rykkede ud af lejlighederne. 
Også for mødrene, der blev tvunget ud i arbejdet på fabrikkerne, var 
det et stort tab at miste de ældres hjælp med børnepasning. 


Den naturlige deltagelse i de voksnes | 
erhverv, som er et afgrundelementerne | 
i børns leg, forsvandt. Den kan dog 
stadig findes på landet. 


Hvilke legemuligheder har Københavns børn i dag? 

I den moderne byplanlægning er legepladsproblemet aktuelt. De 
kommunale myndigheder arbejder for at løse dette problem og for- 
holdene er derfor også en hel del bedre i dag. 

De former for friarealer, der nu står til rådighed for børns leg i Kø- 


benhavn, kan groft opdeles i: 


HAVER i yderkvarterer- 
nes småhusbebyggelse, der 
opfylder småbørnenes krav 
til legemuligheder, men 
ikke de store børns. 


KOLONIHAVER der i 
sommerhalvåret befolkes af 
utallige bybørn. 


PRIVATE LEGEPLADSER ved boligkomplekser, som også mest 
dækker småbørnenes behov, men hyppigt ikke kan opfylde de større 
børns mangfoldigere krav. 

Ved nye boligbebyggelser er en tilhørende legeplads blevet et bygge- 
lovskrav for Københavns vedkommende og bestemmelserne præger 
derforkdefnyelkvarterer: 

Men byggelovens arme strækker sig længere ud og holder sig ikke kun 
til det nye. I ældre bebyggelser bemyndiger den bygningskommis- 
sionen til at fordre en lettere gårdsanering. Arbejdet hermed er på- 
begyndt for adskillige gårdes vedkommende, men som man f. eks. ser 
af planen over et område på en af broerne, er disse muligheder langt 
fra udnyttet. 


EH Eks. Legepladser eé Barn under 7 Aar 


Trafikerede Gader 


BØRNEINSTITUTIONERNES 
LEGEPLADSER, som undertiden fal- 
der sammen med de offentlige, da flere 
institutioner ingen selvstændig lege- 
plads har. 

Børnene må derfor ofte gå langt for 
at komme til en legeplads og krydse 
stærkt trafikerede gader undervejs. 


OFFENTLIGE KOMMUNALE LEGEPLADSER, som i størrelse 
varierer fra små sandbassiner til store legeparker opfylder kun en 
del af de krav, børn i forskellige aldre stiller til legepladsen. 
Mange af legepladserne ligger i parkerne og de grønne områder, og 
her er der yderligere adskillige steder frigivet græsarealer og enkelte 
steder vandarealer til leg og rekreation som et værdifuldt supplement 
til legeområdet. 

Københavns kommune havde i sommeren 1946 legepladsledere på 
15 legepladser til at uddele legesager, vejlede og føre opsyn med 
børnene. 

Endvidere arbejder kommunen på stadige udvidelser og forbedringer 
og har i den forbindelse udarbejdet legepladsplaner for visse dele af 
byen, særlig yderdistrikterne. 


Afstanden mellem legepladserne er for 
stor. Man får ikke børn til at gå ret 
langt, de er ,,stedbundne”" og holder 
sig helst til den strimmel gade eller vej, 
der ligger lige uden for deres hus. Efter 
de nyeste undersøgelser regner man 
børns aktionsradius til 300 m. 

Børn foretrækker steder, hvor de kan 
opleve og opdage noget. Derfor ser 
man undertiden legepladserne stå 
tomme, mens børn morer sig i de til- 
stødende gader og veje, på byggepladser 
og tilsvarende arealer, der i langt højere 
grad byder på liv og spænding. 

De nuværende legepladser løser altså 
ikke opgaven. 

Tilfredsstiller disse legemuligheder 
behovet? 

Trods forbedringer er byens legeplads- 
problem dog langtfra løst, idet: 
Legepladsarealet er utilstrækkeligt. 
Legepladserne i yderdistrikterne dæk- 
ker ikke behovet for over halvdelen af 
børnene og på broerne og i den indre 
by er forholdene betydeligt værre. Hvis 
børnene i de tættest befolkede områder 
her alle skulle være på legepladsen på 
cen gang, måtte de stå ovenpå hinan- 
den. 

Udformningen er ofte dårlig, idet den 
keder børnene, fordi den hyppigt er 
lagt an på mekaniseret, forlystelsesbe- 
tonet udstyr, der giver en al for passiv 
sysselsætning og kun virker som et dår- 
ligt surrogat for de legemuligheder, 
naturen kan byde dem. 


For utallige børn er der imidlertid slet ikke noget valg. 
De er alene henvist til at lege i gård og på gade og 
her lurer farerne i rigt mål: 

Mange børn kommer til skade ved trafikulykker. 
Og børn på gaden betyder fare for de voksnes færd- 
selssikkerhed. 

På trappeopgange og gader, i porte, gårde og folke- 
tomme parker er børnene udsat for sædelighedsforbry- 
derens uhyggelige færden. De store byer giver ham de 
bedste betingelser at operere under, fordi folk ikke 


kender hinanden, og fordi kun få mennesker har 
ansvarsfølelse overfor andres børn. I det lille samfund 
er dette problem meget mindre. 

Som forholdene i storbyen er nu, må man desværre 
oplære børnene til mistro overfor fremmede. 

De børn, der i gård og på gade er overladt til sig selv 
og tilfældige omgivelser, kan let komme ind på kri- 
minelle foreteelser. 

Og selv om børnene går fri af alt dette, vil gadens 
miljø i lengden overbelaste dem psykisk. 

Hvad er det da, børn har krav på? 

Legepladsproblemet kan ses fra tre sider: 

VENDT MOD HJEMMET med børnenes primære krav om større 
boliger og større friarealer til leg i nærheden af boligen. Det betyder 
igen ,,rummeligere" boliger. 

VENDT BÅDE MOD HJEM OG OFFENTLIGHED med børnenes 
krav om, at legepladsen er et fristed uden hverken trafikfarer, efter- 
stræbelser eller fare for indblanding i kriminalitet. 

Legepladsen skal således betyde tryghed for børn og forældre, men 
også for trafikanter. 

VENDT MOD BØRNENE SELV med deres krav på ideelle lege- 
pladsforhold, der kan byde dem: 


Mulighed for, at deres fantasi kan få fri udfoldelse gennem skabende 
arbejde — legepladsen skal virke inspirerende på børnene. 


Mulighed for alsidig legemlig aktivitet, så deres store behov for at 
tumle sig tilfredsstilles. 


Mulighed for beskæftigelse, der nærmer sig så meget som muligt til 
det virkelige liv, og for kendskab til simple materialer og deres mest 
hensigtsmæssige behandling. 


Mulighed for rekreation og hvile — men også opfordring hertil. 


Det vil sige, at indbydende græsarealer med skyggefulde træer bør 
være indenfor rækkevidde. 

Mulighed for, at børnene selv kan orga- 
nisere samarbejde, samt for kollektive 
lege under voksen ledelse. 


Børns legepladsbehov skifter med alde- 
ren, og det største skel sættes ved skole- 
alderen. Der kan derfor skelnes mellem 
behovet i alderen indtil 6—7 år, små- 
børnslegepladsen, og fra 6—7 til 14 år, 
legepladsen for større børn. 


Småbørnslegepladsen 


De små børns krav til legepladsen er af en sådan størrelse, at det 
også i storbyen skulle være muligt at nærme sig det ideelle. Lege- 
pladsen skal have karakter af en læfyldt have og må indeholde: 
Græsarealer til rekreation — sandkasser, som opfylder småbørnenes 
primære legebehov — grusarealer og asfalterede arealer, særlig til brug 
i dårligt vejr og om vinteren — soppe- og pjaskedam — simple lege- 
sager, klodser, graveredskaber, legevogne 0. s. v. — få og enkle lege- 
redskaber, gynger, klatreredskaber og lignende. 


Småbørnslegepladsen må være placeret umiddelbart nær ved hjemmet, 
så moderen fra sine vinduer kan holde opsyn med barnet, og som 
supplement må der i parkerne eller i forbindelse med større legeom- 
råder anbringes småbørnslegepladser, helst skilt ud fra de store børns 
arealer ved hjælp af beplantning. Hertil må børnene ledsages, og 
der må være bænkeplads eller lignende til de voksne ledsagere, der 
holder opsyn med børnene under deres leg. 


Til aflastning af de hjemmeværende mødre må der indrettes ,,kravle- 
gårde" i parkerne i lighed med de svenske ,,småbarnshager". Her skal 
legeledere passe børnene, mens mødrene går ærinder eller lignende. 
Disse kravlegårde må være hegnet, så børnene ikke kan slippe ud. 
Til leg i dårligt vejr og om vinteren skal der helst være mulighed 
for benyttelse af indendørsrum. 

Landets legemuligheder: vandet — landsbyen — marken — skoven 


Legeplads for større børn 

Legepladsen for større børn har mangfoldigere og meget større krav 
at opfylde end småbørnslegepladsen. Opgaven er svær at løse, og 
inden man giver sig i kast hermed vil det være naturligt at se på, 
hvordan mindre samfundsdannelser, der har nøje tilknytning til natu- 
ren, ganske umiddelbart byder børnene det, der vel kommer nærmest 


begrebet — den ideelle legeplads. 
På landet eksisterer der, bortset fra de ulemper den moderne trafik har 


hidført, normalt intet legepladsproblem. 
Det er let at forstå, man behøver blot at pege på de få, men hver for 


sig så rigt nuancerede områder, der danner rammen om børnenes leg: 
, vandet — landsbyen — marken — skoven. 

I storbyen kan legepladsen vel aldrig komme til at 
byde på så ideelle legeforhold, men man må med stor- 
byens midler og muligheder søge at gøre rammen om 
børnenes leg ligeså god. Legeområdet må derfor pla- 
ceres således, at børnene ikke skal krydse store tra- 
fikårer på vej dertil. Det bør have en stor udstrækning 
og karakter af have, hvor buske og træer deler arealet 
op i større og mindre lommer, der hver især indeholder 
sin særlige form for legeplads, der kan være: 


Skrammellegeplads med tilhørende værksteder og værk- 
stedsgårde, 


asfalteret areal til hinkning, dans, rulleskøjtebane og 'f 


lignende, 


grusareal med legeredskaber, gynger, vipper, rutsjebane 


OSSE 

soppe og pjaskedam, hvor der kan være både til at 
sejle i. I Forbindelse hermed kan der også være bruser, 
græsarealer til sport og kollektive lege og til rekreation, 
med liggestole, telte og lignende, 

borde og bænke til arbejde med ler og andet materiale, 
yderligere kan der være blomsterhave, mur til at tegne 
på, dukkehuse i mål til børn o.s.v. 

Og så legepladsens centrale del, der består af: halvtag 
til beskyttelse mod sol, regn og vind — rum, der kan 
opvarmes, til læsning, leg i dårligt vejr og om vinteren, 
teater, servering 0.s.v. — rum til legeleder — rum til 
opbevaring af legesager, klodser, brædder, biler etc. — 
garderoberum og toiletter. 


Til at holde det hele i gang må der være en ansvars- 
havende legepladsleder, der virkelig har forståelse for 
børns leg, som kan hjælpe og vejlede dem, når det til- 
trænges, og som i så stor udstrækning som muligt lader 
børnene selv organisere, udøve kontrol o.s.v. 


Hvis alt dette føres ud i livet på rette måde vil lege- 
pladsen kunne overflødiggøre fritidshjemmet og løse 
børnenes fritidsproblemer på en måde, som i langt 
højere grad end hidtil er i pagt med moderne opdra- 
gelsesprincipper. 

Til hele anlægget, der sammen med småbørnslege- 
pladserne danner en legepark, må der med henblik på 
opsynet helst kun være een indgang. 


Det er nærliggende her at nævne, at propagandaen for 
legepladserne spiller en stor rolle. Den skal henvende 
sig såvel til forældre — om legepladsernes praktiske 
forhold og betydning for børnenes trivsel — som til 
børn — opfordre dem til at komme på legepladserne —, 
og det kan gøres ved udgivelse af pjecer, avispublika- 
tioner, plakater, foredrag og film. 

Hvordan løses legepladsproblemet i København? 
I YDERDISTRIKTERNE er der endnu mulighed for at skabe et 
net af sådanne store legepladser — det haster blot med, at kommu- 


nen sikrer sig de egnede arealer. 
For småbørnene her er legepladsproblemet dog løst på udmærket 
måde adskillige steder. 


MEN PÅ BROERNE OG I DEN INDRE BY er der i øjeblikket 
ikke mulighed for at løse problemet radikalt. Det kan først ske, når 
bolignøden er ophørt og saneringen kan begynde. Men sålænge kan 
børnene ikke vente, og meget ville også være vundet: 


Hvis magistraten og bygningskommissionen lidt oftere skønnede at 
børns legemuligheder ved de gamle ejendomme er for dårlige, og 
ifølge byggelovens $ 50, stk. 7 forlangte gårdene ryddet og indrettet 
til legepladser eller meget bedre, hvis man kunne besinde sig til ved 
lov at vedtage, at alle større beboelsesejendomme forpligtes til at 
skaffe legeplads til børnene. 

Legepladser 
Legeplæner 
Anlæg 

Børnehaver 0. I. 
Skoler EN 
Beboelse 


Hvis kirkerne lidt oftere ville åbne deres 
pladser for børnenes ieg. 

Hvis parkernes legepladsområder blev 
udvidet og deres skilte med »Græsset 
må ikke betrædes" blev fjernet. Så- 
ledes skulle hele Kongens Have f. eks. 
være een stor legeplads og eksercer- 
pladsen tilhørende boldbaner. 

Hvis flere gader, som ikke har gennem- 
gående trafik, blev omdannet til lege- 


gader, f. eks. kunne dette gøres i Nybo- 
der. 


Og hvis kommunen i byens periferi og 
andre egnede steder oprettede helt store 
legeområder, hvortil børn enten i flok 
eller enkeltvis gratis blev befordret ud 
i bus eller sporvogn. Disse udflugter 
ville især få betydning for de børn, der 
ikke kommer på landet om sommeren. 


Hvorfor ikke frigive Vestencienten, fæst- 
ningsterrænet fra Utterslev Mose til 
Avedøre? 


Og resten af Christianshavns volde? 


Desuden kunne kommunen til sådanne 
udflugter holde nogle gårde på landet. 
Og indrette nogle flere badestrande til 
storbyens børn. 

L:egepladsproblemet må løses i forbindelse med beslægtede problemer 
Legepladsen må naturligt glide ind i rækken af forebyggende institutioner med 
ret til tilskud fra stat og kommune med deraf følgende fordele. 

Fremtidens legeparker må give plads til alle børn, og være således udformet, 
at de byder børnene alt, hvad de har behov for og kan tænke sig at prøve 
kræfter på. 

Kun på denne måde har man mulighed for at lede børnene frem til en sund 
social forståelse, gøre dem fortrolige med samarbejde og hensyntagen til andre og 
derved være med til at gøre dem til værdifulde samfundsmedlemmer. 

Legepladsen — et barn af byen 


Af arkitekt m.A.a. Max Siegumfeldt 712.21 


Legepladsen er, som den i almindelighed opfattes, et 
barn af byen, og legepladsproblemet er skabt af byens 
sammenhobning af mennesker, dens sammenblan- 
ding af boligkvarterer, erhvervsområder, rekreations- 
arealer og trafiklinier. Løsningen af legepladsproblemet 
hænger sammen med byens planlægning og bolig- 
kvarterernes udformning. 


Baggrunden for den moderne byplanlægning er at 
skabe et sundt miljø for byens befolkning, og bl. a. 
give børnene de bedst tænkelige betingelser at vokse 
op under. Noget af det, der kan være med til at skabe 
et sådant miljø for børnene, er at give dem mulighed 
for at kunne udfolde sig frit gennem leg med jævn- 
aldrende, og der igennem nå den selvvirksomhed, der 
er kernen i alle moderne opdragelsesprincipper. 
Børn på landet har gennem deres ubegrænsede lege- 
og erfaringsområder naturlige muligheder for leg og 
beskæftigelse. For bybørnene kan sådanne goder kun 
opnås tilnærmeisesvis og kun ad kunstig vej og kun i 
en begrænset målestok. 

Legepladsproblemet placerer sig dermed på en ganske 
selvfølgelig måde i byplandiskussionen, og både inden 
for byplanlovgivningen og inden for byggelovgivnin- 
gen arbejder man med begrebet legepladser, medens 
man i byplandispositioner og bebyggelsesplaner arbej- 
der med. legepladser som realiteter. 

Den legepladsdiskussion, som A5 har startet, har der- 
for en ganske aktuel baggrund, som yderligere for- 
stærkes gennem den positive indstilling, befolkningen 
gennem de senere år har fået til legepladsproblemet. 
En indstilling der kan føres hen til, at de moderne 
pædagogiske tanker, der sætter selvvirksomhed og frie 
opdragelsesmuligheder som et primært krav i hele 
børneopdragelsessystemet, er trængt ud i befolkningen 
i videre kredse. 

Der er naturligvis også andre forhold, der skaber 
aktualitet om legepladserne, der er de trafikulykker, 
der skyldes børns leg på gader og veje, som måske 
er den mest presserende baggrund for legepladskravet, 
og som i alt fald er en makaber illustration dertil. 

I sig selv udtrykker legepladsproblemet et krav, og 
i kravets påtrængenhed ligger en erkendelse af, at de 
legepladsmuligheder vi i dag anser for nødvendige for 
at opdrage børnene på en forsvarlig måde, langt fra 
har kunnet følge trit med byernes vækst. 

Der er ikke noget overraskende i, at forholdene har 
udviklet sig sådan, for en by vokser ikke alene ved, 
at den rykker sine grænser længere og længere ud og 
inddrager nyt land i den bymæssige bebyggelse, den 
har samtidig en indre vækst. Grundene ind mod 
byens centrum stiger i værdi, og skal derfor have en 
højere udnyttelse for at kunne svare rente. Byen 
vokser i tæthed, fortrænger hvad der ikke er rentabelt 
og giver trafiken en ekstra intensitet. 

Medens den ydre vækst er åbenlys og ofte kun gradvis 


indskrænker børnenes bevægelsesområder og lege- 
muligheder, er den indre mere skjult og kan lettere 
og mere ugenert kvæle selv de sidste muligheder for 
betryggende legeområder. 

Den ydre vækst kan blive farlig for legepladskravet, 
hvis man ikke i tide erkender legepladsbehovet, — 
det vokser i samme tempo som boligbyggeriet, måske 
et par takter bagefter — og man kan derfor let komme 
for sent med sit arealkrav. Den indre vækst er næsten 
altid farlig, fordi der oftest står stærke økonomiske 
kræfter bag, som ikke respekterer et legepladsbehov, 
og som legepladskravet derfor kæmper forgæves imod. 


Legepladsmotiver 


Det kan synes svært at få økonomer og politikere til 
alvorligt at interessere sig for børnenes sag. Der er 
ganske vist i de senere år — takket være de bevilgende 
myndigheder — kommet gang i børneinstitutionerne, 
navnlig børnehaverne, men her dækker en social 
gestus over produktionsøkonomiske motiver, og den 
dag de forflygtiges, kan man frygte at udviklingen på 
det område atter stagnerer. 

For legepladsernes vedkommende vil man ikke — som 
de i almindelighed er udformet — med vægt kunne 
opstille et lignende økonomisk motiv; der må andre 
bevæggrunde til for at presse kravet frem, og her er 
det navnlig, at trafikulykkerne taler et sprog folk for- 
står, og som skaber motiver, økonomer og politikere 
må bøje sig for. 

Indenrigsministeriet har da også beskæftiget sig med 
legepladsproblemet gennem en hel række cirkulærer, 
navnlig peger cirkulæret af 14.5.1935 på, at etable- 
ringen af legepladser ikke alene vil formindske faren 
for at børnene skal miste liv og førlighed ved trafik- 
ulykker, men i det hele taget vil forøge færdselssikker- 
heden for alle. 

Men trafikfaren indicerer kun et vist legepladsbehov, 
den afspejler blot en enkelt side af problemet. 


Legepladsen i byernes planlægning 

Naturligvis skal man være varsom med at overvurdere 
et problem, der kan synes ubetydeligt i sammenlig- 
ning med så mange andre problemer, der opstår i 
forbindelse med byernes vækst og deres planlægning. 
Legepladssagen er ikke et enkeltstående problem, der 
kan løses separat, den er et led i et princip for den 
moderne byplanlægning — at tilpasse byerne til alle 
befolkningslag og for alle aldersklasser. 

Og ligesom de voksne har et dagsprogram fordelt 
mellem arbejde, rekreation og hvile, der giver sig 
udtryk i byplanlægningens hovedlinier — fordeling af 
industri- og erhvervsområder, ordning af trafikfor- 
hold, placering af boligområder, fordeling af parker 
og rekreationsområder, har også børnene et dags- 
program, som byplanlægningen må respektere. 
Derfor må hensynet til børnenes dagsprogram, der 
varierer med deres alder og som oftest er langt mere 

mangfoldigt end de voksnes, og hvor de forskellige 
former for legevirksomhed indtager en meget væsentlig 
plads, være med til at forme boligområderne. 
Legepladser og opholdsarealer for børnene bestemmer 
i forbindelse med skoler og børneinstitutioner områ- 
dernes gruppering inden for de masker, der skabes af 
byernes trafiknet. 

I de tætte bydele er forholdet noget anderledes; men 
her øjner man dog i de aktuelle bestræbelser for at 
gennemføre en skarpere differentiering af byernesgade- 
net en mulighed for at genskabe ,,gamle dages" ro- 
lige gadeliv i visse gader inden for boligområderne, 
og dermed i en vis udstrækning tilbagegive dem 
en funktion også som iegegader. 

Ud fra de ret talrige undersøgelser, der er gjort over 
hvilke børn, der besøger legepladserne, og hvilke 
aldersklasser der er særlig repræsenteret på bestemte 
tider, kan børnene deles i 3 aldersgrupper, 0—2, 3—6 
og 7—14 årige, der hver for sig har sit særlige behov. 


De O0—2 årige 

De 0-2 årige skiller sig temmelig klart ud fra de 
øvrige aldersklasser, dels fordi deres arealkrav er 
temmelig begrænset — de kan lege enkeltvis og om- 
trent, hvor man sætter dem — dels fordi de må være 
under stadig og effektiv opsigt. Deres krav til lege- 
plads bliver derfor udelukkende et spørgsmål om ud- 
formning. Det er navnlig i månederne fra april til 
oktober, at de mindste børn benytter legepladserne, 
som derfor må have en lun placering og være solrige 
på de tider af dagen børnene benytter dem, d. v. s. 
fortrinsvis mellem kl. 9-12 og 14—16. Legepladserne 
skal kunne ses fra lejlighederne, og alle boliger, — 
bortset naturligvis fra dem, der specielt er beregnede 
for familier uden børn — og som ikke har direkte ad- 
gang til have, bør forsynes med småbørnslegepladser. 
I byggeloven for København er der stillet krav om 
legepladser ved samlet etagehusbebyggelse på over 8 
lejligheder, og lovens bestemmelser kan direkte over- 
føres til også at gælde for andre kommuner. 


De 3—6 årige 

Også den næste gruppe børn, de 3—6 årige leger ved 
hjemmene. Børn er særdeles stedbundne og selv ret 
store børn fjerner sig nødig alt for langt fra de hjem- 
lige enemærker for at lege. Allerede fra 3—4 års alderen 
leger børn med legekammerater, og til kravet om sol 
og læ kommer et arealkrav og et behov for legeplads- 
udstyr. Men allerede nu kan børnenes leg ikke læn- 
gere begrænses til en ordinær udformet og udstyret lege- 
plads, fordi legen oftest er rent tilfældig inspireret, den 
organiseres på stedet og kan ofte slet ikke indordnes 
i den ordinære legeplads rammer. Derfor finder man 
også ved de bebyggelser, der efter byggeloven er ud- 
styret med legepladser, børnene lege ligeså vel på 
brandveje, tilkørselsveje og på de frie arealer, som på 
de omhyggeligt anlagte og udstyrede legepladser. 

Det fører tanken direkte ind på, at man burde gøre 
de egentlige legepladser arealmæssig beskedne, udfor- 
me dem som små sandlegepladser og redskabslege- 
pladser, og så udforme alle de øvrige arealer, så de 
også tjener et legeformål. 


De 7—14 årige 

Den sidste gruppe børn, de 7—14 årige har ved deres 
skolegang fået et fastere dagsprogram, der bl. a. giver 
sig udtryk i, at de befolker legepladsen på nogenlunde 
bestemte tider af dagen. 

I skolen får børnene kammerater, de skiller sig efter- 
hånden ud i mindre grupper, deres leg præges af en 
gruppementalitet, og den får en mere organiseret form, 
der bliver fastere og fastere indtil den på den offent- 
lige legeplads når den helt organiserede leg, der 
direkte går over i sporten, og hvor sportspladsen natur- 
ligt afløser legepladsen. 

Den mere organiserede leg er i almindelighed også 
mere arealkrævende og trækker børnene bort fra de 
hjemlige, i almindelighed ret snævre legeområder og 
mere over på de offentlige legepladser, og det er der- 
for karakteristisk, at boligbebyggelsens friarealer for- 
trinsvis er befolket med børn under 10—12 år, spredt 
over hele arealet, og navnlig er pigerne i de ældre 
aldersklasser svagt repræsenterede. — De får tidligt 
pligter og måske dermed følgende ambitioner. 


Den , ordnede legs idé 

I byens centrum — i den tætte by — vil det af areal- 
mæssige grunde sjældent være muligt blot nogen- 
lunde at tilfredsstille børnenes legetrang på de offent- 
lige legepladser. Det bliver i almindelighed små 
arealer, der kan stilles til rådighed, ofte kun en be- 
skeden plads i en park eller i et anlæg, eller et areal, 
der på en eller anden måde er blevet tilovers. I alle 
tilfælde arealer hvis beliggenhed og størrelse ikke slår 
til, og som derfor må tilsættes særlige ingredienser for 
at holde legen igang og børnenes interesse fangen. 
Der bliver stillet legeapparater op, man anskaffer 
legesager, og for at legen kan forløbe så gnidningsløs 
som mulig, ansætter man legepladsledere til at organi- 
sere legen. Man indfører, hvor det er muligt, den 
»ordnede leg”, der bygger på en idræts- og sportside, 
hvis mål er at føre børnene over i sportslivet. 

Det er den udviklingsform, man i almindelighed ken- 
der fra de ordinære offentlige legepladser, og som er 
en arv fra de tidligere legepladsforkæmpere. 


Skrammellegepladsidéen 

Børnenes trang til at lege i grupper afspejler, foruden 
det rent primitive karaktertræk gruppedannelse i sig 
selv er, også en tendens til at søge motiverne for deres 
leg i det menneskelige fællesskab. Så langt man kan 
følge legen tilbage, både historisk, i litteraturen og i 
billedkunsten, er hovedmotiverne for børnenes leg en 
efterligning af de voksne menneskers gøren og laden, 
deres tale og manerer. ,,De voksnes verden" er uden 

De legepladsdækkede områder i København 

Krydsskraveringen angiver de boligområder i Københavns og Frederiksberg kommuner, 
hvis legepladsbehov må anses for at være dækket. 

Enkeltskraveringen omfatter industrikvarterer og andre ubeboede områder, hvor der 


ikke findes et legepladsbehov. 
De hvide arealer, der bliver tilbage inden for kommunernes områder, er de boligkvar- 


terer, der ikke har tilstrækkelig god afstand til en offentlig legeplads. 

Den indre by er på kortet ladt ude af betragtning. 

Ved beregningen af de legepladsdækkede boligområder er der taget hensyn til lege- 
pladsens kapacitet, gangafstanden fra boligerne til legepladsen og den afskærende 
virkning som de stærkt trafikerede gader har. 


Siden Københavns kommune i 1939 ansatte de første 3 legepladsledere er antallet 
af børn på legepladserne steget betydeligt. I 1939—40 tog legepladslederne sig af 


ca. 50.000 børn. 
1944—45 var antallet af legepladsledere 13 i sommerhalvåret, og det antal børn, 


de tog sig af var steget til ca. 300.000. 
1949-50 fandtes 16 legepladsledere i sommerhalvåret og 14 i vinterhalvåret og de 


beskæftigede sig med ialt ca. 400.000 børn. 

Legepladsforholdene i et brokvarter 

Blågårdsplads er vist skraveret midt i en cirkel med 300 m radius. 
Inden for dette område bor 923 børn, der ikke har andre lege- 
plads-muligheder i passende afstand fra deres hjem. På kortet 
er børneantallet anskueliggjort ved, at en prik for hvert barn 
er anbragt skematisk inden for cirklen. 


Blågårdsplads ligger på det tæt befolkede indre Nørrebro — helt 
omgivet af høje huse og stærkt trafikerede gader. 

De mange børn kunne overhovedet ikke være på legepladsen 
på cen gang, og de er altså henvist til at opholde sig på gaderne 
og i gårdene. Tilmed er lejlighederne i dette kvarter små og 
overbefolkede og byder børnene meget ringe opvækstvilkår. 

Legepladsforholdene i et yderkvarter 
I Husumparken er legepladsarealet — vist skraveret — af samme 
størrelse som Blågårdsplads. 

Inden for en afstand af 300 m fra legepladsen bor der 235 børn. 
Ved prikkernes fordeling får man et umiddelbart sammenlig- 
ningsgrundlag med børnetætheden i brokvarteret. 

I Husumparken har samtlige børn fra kvarteret udmærkede lege- 
muligheder. 

Den omkringliggende bebyggelse består for størstedelen af een- 
familiehuse og rækkehuse, kun lige ved parken ligger nogle 
3-etages blokke. Børnene herude har altså uden for selve lege- 
pladsens område langt bedre vilkår end brokvarterets børn. 


ivl det legemotiv, der ligger dybest i børnene, og 
et motiv man må have for øje, når man ad kunstig 
j vil forsøge at tilfredsstille børns legebehov. C.Th. 
ørensens skrammellegepladsidé bygger i sin oprinde- 
ze enkelthed på denne tanke, og den almindelige 
ndkasse rummer i al sin lidenhed den samme ide. 
andkassen er vel stadigvæk legepladsens bedste lege- 
ement for de mindre børn; men sandkasselegen er 
1 dukkeleg, en leg i 3die person, som ikke slår til, 
år børnene bliver større, når deres egen I1ste og 2den 
erson skal optræde i legen. 

ra sandkasselegen, hvor børnene arbejder og former 
det helt primitive materiale, går der en udviklings- 
nie over skrammellegepladsen, hvor de får flere og 
ere indviklede materialer at arbejde med, hen imod 
et praktiske livs arbejde. En linie, der minder om 
Iviklingssystemet i det tidligere patriarkalske familie- 
mfund, hvor børnene gennem legen tog del i de 
>ksnes arbejde, og hvor legen efterhånden gled over 
alvorligere arbejde. 


fstand og størrelse 


et er to helt forskellige linier, den ,,0ordnede legf's 
é og skrammellegepladsideen følger, og legeplads- 
dformningen bliver naturligvis også vidt forskellig i 
sktoltlfælde: 

et ligger i sagens natur, at de offentlige legepladser 
legepladserne for de større børn — ikke kan placeres 
dan, at alle børn har en legeplads liggende umiddel- 
art uden for deres gadedør. 

g der er foretaget adskillige undersøgelser for at 
ade frem til, hvor langt borte legepladsen kan ligge. 
Do mM synes at være maximum — under forudsætning 
, at legepladsen har en attraktiv udformning og 
ørrelse. Der er ligeledes foretaget beregninger over 
"ealstørrelsen pr. barn eller pr. indbygger. Det kan 
evnes, at man i forarbejdet til Stockholms general- 
an regner med i den indre by 0,5 m2 pr. indbygger, 
Jen ydre by 1,00 m2 pr. indbygger, idet man i Stock- 
Im regner med, at børneprocenten er dobbelt så 
or i yderområderne, som i de indre områder; men 
erdien af disse undersøgelser er mer eller mindre 
-oblematisk, fordi der er så mange forskellige for- 
Id, der spiller ind. Bebyggelsesformer, adgang til 
dre friarealer, befolkningens sociale sammensæt- 
ng, 0.s. v. Og for den tætte bys vedkommende er 
moblemet da også sjældent arealets størrelse — det er 
m oftest givet — men derimod arealets hensigtsmæs- 
ze udformning. 

den mere åbne by eller den store bys yderkvarterer 
ulle der være chance for at få legepladsbehovet 
ekket, men her gælder det måske i endnu højere 
ad end i den tætte by, hvor mulighederne ikke er 
rige, at fastlægge hvilke udviklingslinier legeplads- 
bejdet skal føres frem efter, hvis man ikke — hvad 
r må være det ideelle — kan få de to legepladsret- 
nger til at smelte sammen til en enhed, til børnenes 
”= de unges legecenter. 


Børnenes egen mening 
Uddrag af undersøgelse udarbejdet af arkitekterne 
Bodil Krohn og Gytte Rue 

Tildelt 2. præmie i A5-s legepladskonkurrence 1947 


Forslaget var baseret på en stileundersøgelse og udformet som 


712.21 :159.922.7 


plancher med statistisk behandling af omtaler af lege og var 
garneret med udvalgte børnetegninger og stileksempler. 

Bilagt var en beskrivelse: Kvarterlegepladser og boliglegepladser, 
hvor kravene til legepladser nedfældedes. A5 lod senere foran- 
stalte en ny stileundersøgelse, hvorfor der gøres rede i sidste 
afsnit side 26. 


Hidtil er udformningen af legepladser kun blevet til 
på basis af overvejelser gjort af den voksne sagkund- 
skab. Brugerne, børnene har ikke været med på råd. 
De er nu blevet spurgt. 

I 2 københavnske kommuneskoler — Emdrupskolen og 
Nansensgades skole — er børnene blevet opfordret til — 
gennem stile og tegninger — at beskrive Min bedste leg. 
De 2 skolers beliggenhed i byen og Emdrupskolens 
nære placering ved skrammellegepladsen er afgørende 
for valget af dem. Man antog, at den store forskel på 
legemuligheder i skolernes nabolag ville give sig ud- 
tryk i legenes art. Det er dog kun tilfældet, hvor det 
drejer sig om de ret specielle legemuligheder, som 
skrammellegepladsen giver. For de almindelige orga- 
niserede leges vedkommende falder svarene fra sko- 
lerne sammen, og de er derfor taget under eet. 


352 børn er blevet spurgt, 189 fra Emdrupskolen og 
163 fra Nansensgades skole. 


185 drenge: 167 piger: 
9 år: 59 QRare4 
108:103 IO -: 55 
10526 15550 
28:50:77 525590 


Fra disse aldersklasser kan man med størst sikkerhed 
drage brugbare slutninger af svarene. Børn under g år 
bør iagttages, og efter 12 års alderes nærmer legen sig 
for meget de voksnes beskæftigelse. Oplysninger om 
børnenes leg giver de klareste retningslinjer for ud- 
formningen af en legeplads. 


Legen er det centrale, legepladsen ramme om legene. 

Der nævnes i børnenes stile og illustrationer i hund- 
redvis af lege, men de kan ved en nøjere gennemgang 
deles op i 6 grupper efter det ganske bestemte behov, 
de repræsenterer. Man må gøre sig klart, at det er 
umuligt at lave en opskrift på en standardlegeplads, 
der kan bruges overalt. Det har derfor været hensigten 
med dette materiale at få et overblik over de princi- 
pielle krav, der må stilles til fremtidens legepladser. 
Den kendte deling mellem større-børns-legepladser og 
små-børns-legepladser er stort set opretholdt. Her 
anvendes benævnelsen: 

Kvarter-legeplads om en legeplads fælles for et kvarter 
indenfor de store hovedfærdselsårer. 

Bolig-legeplads om mindre, intime legepladser i gård- 
rydning, legegade eller ved nyere blokbebyggelser. 

GRUPPE AÅA i: 
Fodbold » rn 
håndbold Fa DySE 7 
langbold  f>" 
sg 
É= FA 
A 
å i. vd 
GRUPPE B TÅ SÅ 


Tagfat — rulleskøjter 
hinke — legevogn — stylter -- bold DÅ 


En dag spillede vi langbold, og politiet kom tre gange og til sidst holdt 
vi op. Vi må heller ikke lege skjul, gemme os nogle steder må vi ikke, hvis 
vi går ind i gården, kommer viceværten og smider os ud, på trapperne må 
vi heller ikke være, der bliver vi også smidt ud af beboerne, og hinke det 
må vi heller ikke, vi må ikke tegne hinkeruder for viceværten, det sviner 


gaden til. 


GRUPPE C 


Røvere og soldater 
krig — skjul 


GRUPPE D ] 
Hule — bygge selv SÉLT 


Jeg synes at det skulde være saadan som jeg fortæller nu. Børnene skulde 
selv kunde bygge rigtigt Beboelseshuse med rigtig Mursten og Kalk og 
alt de Materialer der skal til. Nogen skulde være Mure og Tømmer, 
og lignende. Der skulde ogsaa være Papirsløjd og rigtig Sløjd. 


GRUPPE E 


Dukker — tinsoldater — butik 
småsløjd — tegning 


Min bedste Leg er at sidde oppe paa mit Værgelse og skille Kontakter 
og Batteriger og sætte dem sammen igen og at staa nede i Kælderen og 
save et eller andet ud til at glæde min lille Søster med og til min Fætter 
med for han bliver saa glad naar jeg kommer over til ham. 


GRUPPE F 


Gynger — vipper — klatrebur 
kolbøttestænger 


En god Legeplas skal der være mede Legetøj. Der skal være Gynger 
og Viber og Biler og Dukketater og paa Legeplassen skal der ogsaa 
være Klatterbur og Glidebaner og Karosæl og Sankasse i Sankassen 
skal vi have huler. 

Omtales af 41 piger og 72 drenge. 
Legepladskrav til denne gruppe: 
KVARTERLEGEPLADS 

FLADT PÅREAE 

GRUS 

GRÆS 


Omtales af 32 piger og 33 drenge. 


Legepladskrav til denne gruppe: 
KVARTER- OG BOLIGLEGEPLADSER 
FLADT AREAL 

SMÅ ,,GÅRDE”" ELLER ,,LOMMER 
GRUS 

ASFALT 

STØJISOLATION 

SKYGGESTEDER 


OQintales af 42 piger og 123 drenge. 
Legepladskrav til denne gruppe: 

KVARTER- OG BOLIGLEGEPLADSER 
AREALETS KVALITET UNDERORDNET 
SKJULESTEDER 

BESKYTTELSE MOD VOKSNES INDBLIK 
ISOLATION MOD BØRNENES STØJ 
HÅRDFØR BEPLANTNING 


Omtales af 22 piger og 54 drenge: 


Legepladskrav til denne gruppe: 
KVARTERLEGEPLADS 

GRÆSMARK 

JORDEEIFRAR CE RÅAV ER 
BYGGEMATERIALER 

VÆRKTØJ 

VÆRKSTED 

ADSKILLELSE MELLEM STORE OG SMÅ 
HÅNDVÆRKSKYNDIG PLADSLEDER 


Omtales af 58 piger og 31 drenge. 


Legepladskrav til denne gruppe: 
KVARTER- OG BOLIGLEGEPLADSER 
SMÅ ,,GÅRDE”" ELLER ,,LOMMER” 
LÆ 

SKYGGESTEDER 

INDENDØRS OPHOLDSRUM 
VÆRKSTED 

BØRNEBÆNKE OG BORDE 
LEGEPLADSLEDER 


Omtales af 3 piger og 6 drenge: 


Legepladskrav til denne gruppe: 
KVARTER- OG BOLIGLEGEPLADSER 
GRUS 

ASFALT 

LEGEAPPARATER 


Efter at børnene havde besvaret det første spørgsmål: 
Min bedste leg, stillede man dem spørgsmålet: Hvordan 
nl du indrette en legeplads? 


Som det måtte formodes blev størsteparten af disse 
stile og tegninger en beskrivelse af kendte forhold — 
af eksisterende legepladser. Kun i få tilfælde er øn- 
skerne af en sådan art, at de må respekteres som resul- 
tat af selvstændig overvejelse. Det er sikkert derfor, at 
der i materialet findes en vis uoverensstemmelse mel- 
lem min-bedste-leg-omtalerne og legepladsønskerne. 


2 0/0 omtaler legeapparater som min bedste leg, 
mens 

g0 9/0 ønsker disse apparater på legepladsen. 

13 9/0 (fra Emdrupskolen) omtaler legen på skram- 
mellegepladsen medens 

71 9/0 (fra Emdrupskolen) ønsker skrammellegeplads. 


Hvad dette skyldes er vanskeligt at afgøre. Det kan 
sandsynligvis forklares ved, at børnene, når de skal 
nævne deres bedste leg i første række tænker på de 
organiserede lege, mens de selvstændige, skabende lege 
mere betragtes som et alvorligt arbejde for at nå et 
mål. I hvert fald synes denne betragtningsmåde at 
være den rigtige, når talen er om skrammellegeplad- 
sen. Med hensyn til legeapparaterné indgår de i stilene 
nærmest som en traditionel opremsning i bestræbel- 
serne for endelig at få det hele med. 

Visse af legepladsønskerne er man dog nødt til at 
henlede opmærksomheden på: 


Små børn for sig. Dels forstyrres de store i legen af de 
små, dels vil de store gerne lettes for opsynet med 
små søskende. 


Borde og bænke 1 børneformat, der ønskes til de stille- 
siddende ,,legetøjslege" og til at spise mad ved. 


En voksen på legepladsen, der betragtes som hjælper og 
beskytter (har hefteplaster!). 


Kvarterlegepladser og boliglegepladser 

Man kan ved det her indhøstede materiale fastslå, at 
den hidtidige skelnen mellem større-børnslegepladser 
og småbørnslegepladser er rigtig. 

Her er brugt udtrykket kvarterlegeplads om en lege- 
plads, der er fælles for et kvarter begrænset af hoved- 
trafikårer. Den må være af en sådan størrelse at de 
mest pladskrævende lege kan henvises hertil. 

Den anden benævnelse der benyttes, boliglegeplads, 
omfatter mindre, intime legepladser f.eks. gårdsane- 
ringer, legegader eller legepladser indrettet mellem 
blokke i nye bebyggelser. 


Kvarterlegepladsen 

En kvarterlegeplads, der skal give mulighed for alle de 
forannævnte lege tænkes indrettet f.eks. således: 

En stor plads, der giver mulighed for boldspil, både 
fodbold og håndbold, dog behøver naturligvis de reg- 
lementerede størrelseskrav til en fodboldbane ikke at 
være opfyldt og banen kan godt være grusbelagt. Den 


må omgives med en beplantning, der giver den læ. 
I tilknytning til denne boldbane bør der være nogle 
asfalterede arealer, hvor børnene har mulighed for at 
lege de under B beskrevne lege (stylter, rulleskøjter, 
Hinke ele 

En skrammellegeplads må findes så godt skjult fra 
omverdenen, som det lader sig gøre ved hjælp af be- 
plantning. Størrelsen af pladsen må afhænge af om- 
stændighederne, det vigtigste er, at den er der. 
Endvidere en afskærmet plads, delvis overskygget, 
hvor man opstiller borde og bænke i børnestørrelse. 
Endelig et hus til legepladslederen og i forbindelse 
hermed et læskur, stort nok til at alle børnene kan 
søge derhen under en regnbyge. 

Sandsynligvis kan man ved en kvarterlegeplads, hvis 
den bliver udformet så differentieret, som her beskre- 
vet, nøjes med ganske få af de mekaniske apparater. 
En meget vigtig ting er beplantningen. Legepladsens 
forskellige dele foreslås sammenkædet og omgivet med 
pergola-bevoksninger, som giver børnene mulighed for 
at lege de under G nævnte lege. 

Ved at iagttage børns leg på legepladser vil man hur- 
tigt konstatere, at de — selv på ikke særlig varme dage 
— søger skygge. Børnene må altså have mulighed for at 
lege på skyggefulde steder, hvis man ikke vil risikere 
at de forlader legepladsen på solskinsdage. Dette vil 
sige at andre dele af legepladsen, navnlig de asfalt- 
belagte arealer, må være overskygget evt. med træer. 


Boliglegepladsen 

Ved boliglegepladserne er man i højere grad end ved 
kvarterlegepladserne tvunget til at benytte de forhån- 
denværende søms princip, idet en sådan legeplads 
oftestkmåatindrettes ikek sisterende bebyggelser ede 
samme krav til legemuligheder går naturligvis igen 
omend i mindre målestok. Der må være mulighed for 
at lege skjul o.l. 

Pergolaforanstaltningen bør gentages her. Denne 
beplantningsmåde har ydermere den fordel at den 
virker støjdæmpende samtidig med at den er pæn at 
se på. En del af pladsen må asfaltbelægges til de 
under B nævnte lege. 

Ved boliglegepladsen må man navnlig tænke på de 
mindste børn, som skal anbringes under så betryg- 
gende forhold som muligt og med absolut sikkerhed 
for at de ikke kan løbe deres vej. 

Dette kan imødekommes ved at man anlægger en 
passende stor plads — helst træbrolagt af hensyn til 
varmeisolation og for at pladsen kan blive hurtig tør 
efter regn. Pladsen bør indeholde en sandkasse, borde 
og bænke i børnestørrelse samt mulighed for at søge 
skygge. Den skal være indhegnet af et ca. 1,5 m højt 
ståltrådshegn med slyngplantevækst således at de 
større børn ikke har mulighed for at genere de små og 
således at mødrene i de travle timer kan være helt 
rolige ved at vide børnene fuldstændig sikkert anbragt. 
Desuden bør den være forsynet med en selvlukkende 
dør, som kun mødrene har nøgle til. 

Supplerende undersøgelse 

Stilene der lå til grundlag for konkurrencedeltagernes 
forslag var skrevet sent på året og af et ret lille antal 
børn. A5's redaktion besluttede derfor inden offentlig- 
gørelsen at supplere materialet og foranstaltede en ny 
undersøgelse i foråret 1949. Vi henvendte os til en 
række skoler i Københavns inder- og yderkvarterer og 
bad om man ville lade børn i forskellige aldre skrive 
en fristil der hed: ,,Hvad leger du, når du er ude, og hvor 
leger du helst?%. 

Stilens navn indeholdt bevidst ikke ordet legeplads, 
da vi gerne ville have et indtryk af i hvor stor udstræk- 
ning børnene søgte andre steder hen for at lege. I en 
skrivelse til de pågældende klasselærere hed det: 
»Børnene må helst zkke instrueres på forhånd om det 
særlige i opgaven, hverken med oplysninger om ,,lege- 
plads" eller ,,konkurrencef, da det nemt vil kunne 
give en ufri indstilling til spørgsmålet. 

Stilene behøver absolut ikke at være ,, fine", de må 
endog helst skrives med blyant, så der er størst mulig- 
hed for at få dem illustreret (gerne med farver). 
For at skaffe ensartet sammenligningsgrundlag skulle 
opgaven helst besvares på samme tidspunkt over hele 
byen — f.eks. i sidste uge i april, såfremt vejret til den 
tid er godt og stadigt.” 

Desværre blev vi overrasket af, at lærerpersonalet på 
tidspunktet for henvendelsen — april måned — allerede 
var så optaget af ekstra arbejde med eksamens- og 
feriebørnsforberedelser, at vi mange steder blev pure 
afvist. Det lykkedes imidlertid at fremskaffe ialt 345 
stile fra følgende skoler: Holsteinsgades skole, Oehlen- 
schlågersgades skole, Katrinedalsskolen og Gladsaxe 
skole. Børnene var i alderen fra 9-12 år, en enkelt 
1. klasse bidrog med tegninger. 


På samme tidspunkt uddeltes med støtte fra stads- 
gartnerens kontor spørgeskemaer på en række lege- 
pladser gennem legepladslederen. Skemaet indeholdt 
4 spørgsmål: 

Hvor bor du? — Hvorfor leger du netop her? — Hvad leger du 
helst? — Hvad drømmer du om at få lov til at lege? 

Det sidste spørgsmål var stillet i håb om at få børnene 
til at abstrahere fra de forhåndenværende legemulig- 
heder og fantasere lidt. 

Der indkom ca. 200 udfyldte skemåer fra legeplad- 
serne i Fælledparken, Østre anlæg, Christianshavns 
vold, Bispebjerg parkalle, Husumparken og Gladsaxe 
fritidshjems legeplads. 

Det skal ikke nægtes, at det var en skuffelse, at der 
ikke blev udfyldt flere skemaer. Der var sikkert for 
mange spørgsmål, børnene har ikke kunnet opfatte 
differentieringen, og på legepladsen giver de sig ikke 
tid til at sidde og skrive. 

I mange tilfælde var skemaerne udfyldt af legeplads- 
lederen og svarene gruppevist forbavsende ensartede. 
Det samlede materiale på små 1000 besvarelser fra 
skole- og legepladsbørn forsøgtes derefter behandlet 
under eet. 

Dreng fra Holsteinsgades skole, 1 FM: 

Jeg har en plads, så der er ikke megen tid til at lege i. Jeg har haft 
den i 3"/» år, og jeg kører bud der. Jeg er derhenne fra klokken 2"|2, 
til jeg bliver færdig. 


Forretningen jeg er i, er en guld og sølvsmed. Når jeg er færdig, stiller | 


jeg min cykel ind, og så går jeg hjem. Om Lørdagen er jeg helt fri, og 


der går jeg over ved fælledparkens sø, og sejler med mit skib. 
De andre dage når jeg har været på plads, så laver jeg meget forskelligi. 


Om søndagen tager jeg gerne ud 1 min have, som ligger ude i Jægersborg, |Å 


og der graver og river jeg, og meget mere. 
Haven er en jeg har købt for 2 kroner, og det er en skolehave. Vi har 
også et hus dertil, og vi er 6 om det. 


Nu ved jeg ikke hvad skal skrive mere, fordi jeg ikke har mere at skrive om. 
Dreng fra Emdrupskolen, 1 FM: 


Min bedste Leg, er at Lege med Piger, men det skal være om Aften ved 
9 Tiden nede i Mosen hvor der er mørkt, og saa skal man lege Skjul en 
Pige og en Dreng skal løbe sammen. Og den Næstbedste Leg er at spille 
Fodboldt mod andre Klupper og man spiller særlig til naar ens Pige 
staar og ser paa det. 


Dreng fra Emdrupskolen, 4 B: 


Røver og Soldater synnes jeg bedst om. Vi gemmer os bag Træerne, og 
brøver paa at skyde hinanden. Vi lege vor der er Mure og Træer. Det er 
sjovt at lege der, naar der er mange. En Dag lavede vi en Hule, og vi var 
seks Mænd, saa det gik lidt hurtigt. Men en Dag kom fire af dem over til 
Hulen, den var brast. Saa gik de over og sage det Jørgen og mig. Vi 
vile ikke tro paa den. men da vi kom der over var den brast. Nu har jeg 


ikke mere at fortælle, for Murene er brast, det var nogle Arbejder der 
gjorde det. 


Dreng fra legepladsen i Østre anlæg, 13 år: 

Hvorfor leger du netop her? 

Jeg leger her fordi der er bedre plads, man kan røre sig her, det kan 
man ikke 1 en gård, der bliver viceværten tosset og smider en ud. 

Hvad leger du helst? 

Jeg kan bedst lide boldspil. F. eks. 1. Håndbold. 2. Langbold. 3. Rund- 
bold. 4. Dæk og andre slags ting (der er spil Dam, Ludo og andre slags 
spil). 

Hvad drømmer du om at få lov til at lege? 

Jeg ville ønske at der kommer håndbold og Lufkarruseller og Luftgynger 
og andre slags ting man kan have nytte af. 


Materialet er ifølge sagens natur uensartet og det vil 
næppe være af nogen værdi at udtrække statistik deraf, 
Børn er konkrete, de skriver om det, der lige i øjeblik- 
ket falder dem ind, om den leg de lige har forladt — 
eller sådan som de tror, man forventer det af dem. 
Svarene er begrænset indenfor den faktiske legesitua- 
tion. Kun få taler om frie lege, for de kender dem ikke. 
Deres eventuelt utilfredsstillede behov evner de næppe 
at udtrykke. 

Men ud af det brogede materiale kan man læse sig til 
visse tendenser, og man kan få bekræftet eller afkræftet 
sine formodninger. 

Børnene fra yderkvartererne og skrammellegepladsens 
område fortæller om hulebygning og fantasilege. Deres 
svar på spørgsmålet: Hvorfor leger du netop her? er 
positive i den forstand, at de rige legemuligheder giver 
legepladsen dens tiltrækningskraft. Fra den indre by 
får man derimod et sørgeligt billede af de faktiske 
legemuligheder. Kældergangene er erstatning for hulen 
og utrygheden er et gennemgående motiv. Kampen 
med viceværten og betjenten går igen i mange besva- 
relser, men til trods herfor foretrækkes kældergangen 
og gaden, eller de er måske de eneste foreliggende 
muligheder. 

Besvarelserne fra de offentlige legepladser tyder ikke 
på, at disse virkeligt byder børnene tiltrækkende lege- 
betingelser. Stimulerende for fantasien kan de ikke 
være, når børnene overvejende motiverer deres til- 
stedeværelse med: ,,fordi den er nærmest", eller: ,,min 
mor vil ha at jeg skal gå derhen". 

Det er tydeligt, at de legepladser, hvor der er en fast 
leder, har en yderligere tiltrækning. 

De legepladser, der har store boldspilsarealer, er også 
eftertragtede, og det viser sig, at hvor boldpladsen 
mangler, savner børnene den. 

I det store og hele kan det siges, at undersøgelsen har 
givet det indtryk, at børnene på de legepladser, hvor 
der er tilstrækkeligt megen plads, tilstrækkeligt mange 
legemuligheder og hvor der desforuden findes en lege- 
pladsleder, finder sig bedst til rette, og at de gerne 
kommer langsvejs fra for netop at lege på disse pladser. 
Den bedste og sikkert også mest pålidelige form for en 
undersøgelse af børnenes legevaner kan imidlertid 
sikkert kun gennemføres ved at observere børnene i 
marken over længere tidsrum. 

I en svensk sociologisk undersøgelse: Trivsel i Søderort af Edmund 
Dahlstrøm (Stockholm 1951), der behandler et kvarter med 
17.000 beboere i Stockholms omegn, redegøres der for en lege- 
vaneundersøgelse. 

Af 387 observationer viste det sig at 409/0 (550) af de obser- 
verede børn legede på friarealer eller legeplads, 29 %/0 legede 
på gade, fortov og lign., medens resten fordelte sig i gård, 
port, trappe — og skov, eng og klipper. I undersøgelsen for- 
deltes børnene efter hvor velegnet pladsen var, de legede på. 
Velegnetheden er blevet vurderet af observatørerne. Som ueg- 
net betragtedes de legesteder, hvor der enten var risiko for 
legemlig skade, for ex. trafikeret gade, eller som var uhygiej- 
niske, losseplads etc. 26 2/6 af børnene legede efter denne vur- 


dering på uegnet legeplads. 


Pige fra Oehlenschlågersgades skole, 5. klasse: 

Jeg heder Abby og holder af at lege mange forskellige steder, især i 
skydebaneparken for der er en stor åben plads hvor man spiller bold. 
Somme tider går jeg i coologishave med min lille søster. 

Hvis jeg skulle beste ville jeg gå i cologishov hver dag, men ikke med 
min søster for hun har ikke tid at stå og se på dyrene. 

Når jeg blir voksen vil jeg allerhelst være sygeplajeske eller læge. 

Hvis jeg nu skal sige sandheden vil jeg helst være en dreng for de kan 
være beskidte og det kan piger ikke, for det er ikke pænt siger voksene 
men det syntes jeg nu ikke. 

Hvis jeg nu var sådan en dreng jeg drømmer om ville jeg være konge og 
have en stor skov og have mange heste grise kør får. 

I skoven skulle der være mange vilddyr, og så skulle der være mange neger, 
og en tarsan. 

Pige fra Holsteinsgades skole, 1 FM: 


Jeg vil helst lege i min gade, men det er ikke så godt, da vi ikke må være 
på fortorvet for viseværten, og på gaden må vi ikke lege for politiet, gården 
må vi heller ikke være i for viseværten. Vi må i det hele taget ikke være 
nogen steder for den visevært. 

Vi er altså henvist til en legeplads, som ligger langt væk, og der må jeg 
ikke være for mine forældre, da de helst vil have opsyn med mig hele tiden. 
Jeg har ikke så meget tid at lege i, da jeg skal lære leksier og spille hver 
eftermiddag, når jeg kommer fra skole. 

Wej! hvor jeg holder mest af at lege, det er om sommeren når vi kommer 
til Greve, der har jeg min egen have, og der har jeg lov at være. 

Børnenes legebehov 


Af børnehaveleder Thea Bank Jensen 712.21 1 159.922.7 


Leg er fuldstændig uundværlig for børn. Selvom man forsøger at 
begrænse den, vil børnene gøre alt for at komme til at lege. 
Vi har set, at børnene selv under de dårligste forhold, selv under 
krigstilstand leger og skaber ud af deres fantasi. 

Men leg kræver plads, materiale og ro, hvis den skal udfolde sig 
på en måde, som virker fremmende på barnets sunde udvikling. 
Børnene i byerne er hæmmede i deres leg. Deres legeområde er 
trangt og fremfor alt ikke så rigt og fantasiæggende som land- 
barnets og forstadsbarnets omgivelser, der på en gang omfatter 
skov, marker og vand, som giver børnene mulighed for at følge 
naturens gang, årstidernes skiften, livet hos dyr og planter. 
Det indestængte bybarn kan ofte ikke engang få udløsning for 
den mest primitive legetrang. Det hæmmes af de trange bolig- 
forhold, er i krig med viceværten, eller har en altfor lang vej til 
den nærmeste legeplads. Og mange gange er legepladsen kun en 
asfaltørken med nogle få redskaber og en sølle sandkasse. 
Hvordan skal en legeplads da være for at kunne tilfredsstille 
bybørnenes behov og trække børnene til fra gader og stræder, 
baggårde og kældergange? 

Hvilke egenskaber skal den have for at kunne samle børnene? 
Et godt legepladsmiljø, som er forudsætningen for den sociale kon- 
takt, kræver opfyldelsen af tre punkter: plads til hvile, bevægelse 
og produktivitet. 

En legeplads uden disse hovedegenskaber er ikke fyldestgørende. 


Forsøger vi at definere hvad hvile egentlig betyder, må vi ikke 
glemme, at dette begreb i høj grad afhænger af barnets alder, 
dets temperament og dets forhold i hjem og skole. 

For nogle børn er det hvile at se og iagttage andre børn, for 
andre at ligge på en plæne og dase. Nogle trænger måske til at 
slappe af med en bog under et skyggefuldt træ, medens atter 
andre netop har behov for bare at lukke øjene og lytte til insek- 
ternes summen eller støjen fra en fjern sporvogn. 

Det er derfor umuligt at definere begrebet ,,hvile" helt præcist, 

legeplads 


Sol og skygge, græs og træer, plads til at 


tumle sig og også plads til hvile og iagttagelse 


Et andet hvileområde der giver børnene 
lejlighed til at følge naturen, til at komme i 
kontakt med den, tii virkelig at opleve den 


fordi formen for hvile er forskellig for hvert enkelt barn. Men 
behovet for hvile er der hos dem alle. 

Børnene har behov for at kunne være sig selv for at opsummere 
erfaringer og oplevelser. De må hvile ud fra for mange indtryk, 
fra et anstrengende skolearbejde, en trættende byplads eller en 
støjende lillebror. 

Ligesom voksne mennesker har de trang til en gang imellem at 
være alene, til at slippe for at tage stilling, til at være fri for de 
andre og bare gå rundt og tulle om sig selv. 

Derfor må der skaffes plads til hvile på en legeplads. Denne 
plads betydning må ikke undervurderes. Det er nødvendigt, at 
der findes græsplæner, der må betrædes, træer, der må klatres i, blomster 
til at fryde øjet, skyggefulde steder til at dase på. 

Børnene kan her komme i kontakt med naturen og finde ro og 
fred til iagttagelse. Legepladsens hvileområde skal give dem 
mulighed for at slappe af og finde sig selv. Først når børnene 
er udhvilede, får de virkelig glæde af legepladsens andre sider. 


r redskaberne anbragt som her, giver de 
ørnene mulighed for at benytte dem i små- 
rupper 


Bevægelse Børn har et stærkt behov for bevægelse. De trænger til at løbe, 
springe og hoppe. De vil prøve deres kræfter. 

Tidligere mente man, at dette behov blev fuldt tilfredsstillet ved 
at anbringe så mange mekaniske legeredskaber som muligt på 
en stor, flad asfaltbane. Men mekaniske legeredskaber optager 
kun børnene en kort tid ad gangen. 

Børn elsker at gynge, vippe og klatre, og særlig børnene i byerne 
med de begrænsede legemuligheder kan ikke undvære dem. Red- 
skabslegen giver børnene glæden ved at føle deres krop og giver 
anledning til dannelsen af smågrupper, hvorved den sociale kon- 
takt kan udvikles. 

Når børn en stor del af dagen er tvungne til at være i et fællesskab, 
som de ikke selv bestemmer, må de i legetimerne selv få lov til at 
vælge den gruppe, som kan tilfredsstille deres kontaktbehov. 
Redskabernes sædvanlige snorlige anbringelse på en øde asfalt- 
plads virker imidlertid ikke inspirerende og fornyende. Meget 
bedre ville det være, om redskaberne blev decentraliseret, d. v. s. 
anbragt hist og her, strøet ud mellem buske og træer, således at 
der opstod hyggelige oaser med et par gynger eller vipper. En 
sådan anbringelsesmåde ville give bedre betingelse for legende 
grupper og ro og ugenerthed. 

Det er naturligt for børnene at lege i større eller mindre selv- 
valgte grupper, og får de ikke lejlighed til det på legepladsen, 
så foretrækker de at blive i deres gade eller gård. Den rent legem- 
lige fornyelse skabes dog ikke bare ved hjælp af mekaniske red- 
skaber, der, som nævnt, kun tilfredsstiller børnene i et kortere tidsrum 
ad gangen. Legepladser, udelukkende baseret på disse redskaber, 
benyttes derfor kun til kortvarige ophold, medens opholdet på 
mere alsidige pladser strækker sig over betydeligt længere tid. 
Der må således være så megen udenomsplads, at børnene kan 
spille bold, lege fang- og sanglege. Stylter, trillebånd, hoppestave, 
stang- og bordtennis morer også børnene. Men derudover bidra- 
ger disse ting til at lære dem at beherske deres krop og give dem 
en følelse af at udvikle sig. Anvendelsen af disse redskaber kræver 
dog tilstedeværelsen af en legepladsleder. 

Ligesom kunst ikke bare er farve og papir og en reproduktion af 
virkeligheden, men først bliver til kunst, når den kunstneriske 
oplevelse kommer til udtryk, lige så lidt er børnenes leg skabende, 
sålænge de blot får fornyelse gennem hvile og udløsning igennem 
legeformer som boldspil, sanglege m. m. 

Børnene må først og fremmest også have mulighed for at udvikle 
sig på det frit skabende område. Den fri, skabende leg, den virkelig 
produktive leg fremmer børnenes fantasi og beriger deres følelses- 
liv. Den indlevelse, som denne form for leg giver børnene, hjælper 
dem til senere hen at forstå og klare sig i livet. De oplever, drøm- 
mer og er simpelthen de mennesker, dyr eller mærkelige væsener, 
som de fremstiller. Deres fantasi hjælper dem med at klare de 
daglige problemer. 

Jeg husker, at mine legepladsbørn legede meget krig ved krigens 
udbrud. De vidste slet ikke, hvad krig var, men de følte den 
trykkende stemning hos de voksne, de læste avisernes voldsomme 
overskrifter, og dette pres måtte de lege sig væk fra. Udløsningen 
gennem legen var med til at hjælpe dem til at overvinde den 
usikkerhed og angst, der omgav dem. 

Men den umiddelbare glæde betyder også meget i legen. Mindre 
børn f. eks. elsker at lege ,,juleaftenf". Selv på den skønneste 
sommerdag kan de finde på at danse rundt om juletræet. De 
stikker bare en pind i jorden og illusionen er straks tilstede. Der 
skal ikke så meget til. 

Børnenes fantasilege begynder meget tidligt. Allerede de mindste 
bager ,,kager" i sandkassen. Sandet er et meget fantasiæggende 
materiale og absolut uundværligt på en legeplads. Det inspirerer 
både de større og mindre. I en sandkasse må børnene søge at 
enes, og de lærer derved på en naturlig måde at tilpasse sig efter 
hinanden... 

Børn, der udvikler sig normalt, vil vedblivende have en stor 
transttilkattleserfrit ek bilkates ka berheE Dev haver beh ovetortet 
fristed, hvortil de kan trække sig tilbage sammen med kammera- 
terne og lege uden indblanding af de voksne. 

Et sådant fristed er skrammellegepladsen. Børnene får her næsten 
ubegrænsede muligheder for udfoldelse, deres fantasi animeres og 
fællesskabsfølelsen styrkes ved den skabende leg i større eller 
mindre grupper. En skrammellegeplads kan under den rette 
ledelse blive et eldorado for børnene og i meget høj grad virke 
positivt på deres udvikling. 

Men fristeder til børnenes skabende leg kan også tilvejebringes 
under mere beskedne former. Græsarealer med buske, som bør- 
nene må lege under, træer de må klatre i, kviste de må bygge 
med, klodser i forskellige formater, gamle tæpper til at bygge 
huler med, måske nogle telte, altsammen virker inspirerende og 
fantasiæggende. 

Kun få hjem kan helt tilfredsstille de ønsker, børn har for deres 
fri, skabende leg. Behovet for hulebygning, fælles- og fantasilege 
i alle former må derfor dækkes af de lokale legeområder. Sker 
det ikke, vil legepladsen ikke kunne fastholde børnene i til- 
strækkeligt omfang, og de vil foretrække at less huletfoskinde= 
nere" i trappe- og kældergange. 

Bor børnene i overbefolkede lejligheder under dårlige bolig- 

Den produktive leg 


Klodser kan bruges på mange måder 
Her er en hest med en ivrig rytter 


At finde balancen så huset kan holde er ikke 


altid lige let 


Men der kan også bygges på en anden måde. 
Her er et indianerhus til stor glæde for beboerne 


nd -— sand! Det bedste og dejligste for 
de små og store børn 


egepladsledere og legestuer 


gepladslederen, den altid hjælpsomme og 
nlige. Det faste holdepunkt 


forhold ser de mere end nødvendigt af bylivets vrangside. Den 
spænding, den oplevelse, som de på naturlig måde kan få under 
virkelig produktiv leg på et dertil indrettet legeområde, søger 
de så i baggårde og kælderhalse. 

Betydeligt flere børn vil søge hen og fastholdes på legepladserne, 
hvis man ville indstille sig på i tilstrækkelig stor målestok at 
anlægge legeområderne så interessante, spændende og mangfoldige 
som muligt. Det blev derved en attraktion for børnene at komme 
derhen, og de ville ligefrem føle det som en forsømmelse, hvis 
de ikke kom til at deltage i legepladsens liv. 

Men den produktive leg er ikke bare hulebygning og fantasileg. 
At sidde under et træ og tegne eller male er også en form for fri 
leg. At tage en pind og tegne i sandet ligeledes. At spille komedie 
eller at klippe masker ud, at ælte en klat ler og lade den blive 
til noget er mindst lige så produktivt som fantasilegen og hule- 
bygningen. Også til disse former for leg må der være plads på 
et legeområde. 

En legeplads, der tilgodeser alle disse legebehov, forudsætter 
imidlertid tilstedeværelsen af en eller flere legepladsledere til at 
holde rede på det hele. 


Måske vil man spørge, hvorfor der skal være legepladsledere, når 
et af de væsentlige punkter ved børnenes skabende leg netop er, 
at de vil være fri for voksnes indblanding. Svaret må være: 
Kun hvis der er en legepladsleder, har børnene mulighed for 
uforstyrret at lege netop på den måde og netop med de kammera- 
fersk somkderselvævælser 

Legepladslederens opgave er at udjævne stridigheder, at hjælpe 
de børn, som har tilpasningsvanskeligheder, til en positiv form 
for beskæftigelse. Legepladslederen må skabe den legero, der er 
forudsætningen for, at en legeplads kan blive så attråværdig, at 
den besøges af hele kvarterets børn. 

Legepladslederen skal være allevegne uden at børnene føler det 
som om de var under opsyn. Det er fritiden, det drejer sig om, 
og i fritiden vil man være sig selv. Man vil være fri for tvang. Bør- 
nene kommer frivilligt på legepladsen og vil foretage sig netop 
det; "de har lyst til. 

Legepladslederens rolle er derfor meget positiv og kræver en 
aktiv indsats. Ikke sådan at forstå, at den voksne skal underholde 
børnene eller hele tiden sætte dem i sving med lege og boldspil. 
Legepladslederen skal blot hjælpe børnene frem til netop at 
finde den leg eller beskæftigelse, som de har behov for på et 
givent tidspunkt. 

Legepladslederen er alle børnenes faste holdepunkt, deres beskyt- 
ter og deres kammerat. Legepladslederen er det åndelige midt- 
punkt uden dog på nogensomhelst måde at være dominerende. 
Det er et arbejde, som kræver overblik, intuition, fantasi og ikke 
mindst taktfølelse. 

Hvor der findes en legepladsleder vil det være af stor værdi at 
indrette en legestue. I vort ustadige klima med den meget korte 
sommer vil en legestue bidrage til en betydelig forøgelse af antallet 
af legepladssøgende børn. Er det regnfuldt eller overskyet, fore- 
trækker de fleste børn at blive hjemme i stedet for at gå på lege- 

pladsen. De usle halvtage eller læskure, som undertiden fore- 
findes, er udelukkende beregnet til at give ly en kort tid ad gangen 
og kan slet ikke bruges til virkeligt at beskæftige børn i i en 
regnvejrsperiode. 

En legestue derimod, et lille hus, specielt bygget til sit formål 
vil fjerne børnenes betænkeligheder ved at komme på legepladsen 
i dårligt vejr, fordi de så er sikker på, at tiden alligevel kan udnyt- 
tes på en morsom måde. 

En legestue kan være ganske ideel til børnenes produktive leg. 
Den må helst have en overdækket terrasse, så børnene kan sidde 
i frisk luft, sålænge det er varmt nok i vejret. Når det regner 
kan de sidde i ly og lege med udendørsting. Der bør også være 
plads til at der kan spilles bordtennis. 

Terrassen skal gøre det ud for en formindsket legeplads, der giver 
børnene en større bevægelsesfrihed end de får i selve legestuen. 
Legestuen skal i det mindste bestå af to rum. Den må være for- 
synet med garderobe til børnenes tøj, nødvendige toiletter med 
håndvaske samt naturligvis belysning og varme. Der skal være 
borde og stole, skabsplads til materialer som f. eks. blyanter, 
papir, farver, ler og diverse spil. En radio og nogle blade, blom- 
ster 1 vinduerne og festlige gardiner bidrager til at gøre stuen 
hyggelig. Er det hele valgt med smag og hjerte, så er det ingen 
sag at holde det ved lige. Børn holder af alt, hvad der er smukt 
og gør sig umage for at passe det godt. 

En legestue, der er bygget på denne måde, fremmer børnenes 
æstetiske sans og fremelsker samtidig en hensyntagen, som kun 
kan være gavnlig, når de færdes på selve legepladsen. Børnene 
får en fornemmelse af, at legestuen er deres, og at også legepladsen 
og parken hører med til den. Denne ejendomsfølelse kan virke 
opdragende, så de virkeligt lærer sig parkkultur, skåner planterne 
og blomsterne og derigennem kan være med til at opdrage de 
voksne, som ikke altid viser det tilbørlige hensyn. 

Børnenes kærlighed til blomster kan udløses på en udmærket 
måde, hvis de får en stump have ved legestuen. Blomsterne sås 
og passes af børn og legepladsleder i fællesskab, og derved knyttes 
endnu stærkere bånd til legepladsen. 

En udvidelse af legestuen med et mindre bibliotek og eventuelt 
med en læsesal ville sikkert være en storartet ting. Hvorfor kan 
kommunebiblioteket ikke have en filial på legepladsen? Der er 
mange børn på en legeplads, som trænger til at begrave sig i en 
god bog, og hvad ville da være lettere end lige at sætte sig lidt 
ind på biblioteket. Når de har fået nok på læsesalen, kan de blot 
løbe ned i legestuen eller på legepladsen og boltre sig så meget 
de har lyst til. 

Legestuen med salen kunne om aftenen udnyttes til ungdoms- og 
Jritidsklubber. Salen kan bruges til mange ting: amatørteater, 
filmforestillinger, gymnastikundervisninger, foredrag og hvorfor 
ikke ungdomsballer. 

Benyttes legestuen også på denne måde, er der stor sandsynlighed 
for, at der bliver lidt mindre hærværk og ødelæggelse i vore 
parker og anlæg. De unge, som selv er med i klubben, skal nok 
værne om den og al den aktivitet, som de ikke ved, hvor de skal 
gøre af, kan udløses på en positiv måde. 

Legestuens opgave 


Efter mange forsøg holder konstruktionen 
endelig. Stolte viser bygherrerne slottet frem | 


Den sociale kontakt 


Når de store er trætte af at lege i hulen, 
er de små lykkelige for at overtage den 


At trille i en tønde hjælper til at beherske 
nusklerne. Men det kræver plads og helst 
>n plæne 


En legeplads er en social enhed. Dens medlemmer kommer fra 
forskellige samfunds- og alderklasser. Alligevel skal de alle respek- 
tere ganske bestemte regler og love i det øjeblik, de opholder sig 
på en legeplads. 

I parker eller legepladser uden legepladsleder overvåger have- 
betjenten, at alt går rigtigt til. ,,Haveren” er ikke altid populær. 
Der findes i et legeområde altid asociale elementer, børn, der 
har lidt psykisk overlast, børn, der er i meget stærk protest til 
de voksne. Disse børn kan gøre livet surt for de andre børn. 
De kan simpelthen skræmme dem fra at komme på legepladsen. 

For at en legeplads skal kunne bidrage til at fremme børnenes 
sociale tilpasning, fremme deres kammeratskabsfølelse, er det 
nødvendigt, at der hersker den rette ,,ånd". Denne ,,ånd" kan 
skabes af nogle større og socialt vel tilpassede børn eller af en 
pædagogisk uddannet legepladsleder. Eller, som den allerbedste 
løsning, af begge parter i forening. 

Det er jo ikke nok, at der er regler og forbud. Det det gælder om 
er, at de overholdes, og at børnene er klare over, hvorfor de skal 
overholdes. Før de kan tilegne sig så megen social forståelse, at de 
er klar over, at forbudene er til for at beskytte de ting, de holder af, 
må de først lære sig at holde af tingene: legepladsen, dens natur 
og materialer. Før de føler det som deres eget, vil forbudene 
aldrig kunne overholdes effektivt. Legepladslederen må sammen 
med børnene skabe en sådan social enhed, at børnene reagerer, 
hvis nogle af dem opfører sig i strid med legepladsens love. 

I min legepladstid oplevede jeg ikke sjældent sådanne reaktioner 
fra børnenes side. En lille 8 års dreng forfulgte engang en større 
dreng helt fra Fælledparken til Sankt Hans Torv for at fratage 
ham et stykke ler, som vedkommende dreng havde stjålet på 
legepladsen. Snavset, forreven, men strålende lykkelig kom han 
tilbage — med leret knuget i hånden. 

Hvis den rette ånd er tilstede og børnene virkelig opfatter lege- 
pladsen som deres egen, vil de søge at beskytte legematerialer, 
blomster og buske mod ødelæggelse. 

En velledet legeplads kan øve en meget stor psykisk virkning 
på børnene. Det stærkt dominerende barn kan få opgaver, som 
udløser dets aktivitet på en mere sund måde end ved at dominere 
andre. Det forsagte barn kan efterhånden få mere lyst og mod 
til at give sig i lag med andre børn og nye opgaver. Gadens 
parole: ,,den stærkeste har altid ret” gælder ikke på en legeplads. 
Alle har lige ret og alle er medlemmer af det lille samfund. 
Legepladssamfundet er et af de bedste fristeder for bybørnene. 
Der kan de frit komme og lege med hvad de har lyst til eller lade 
være. Den personlige kontakt, som børnene opnår med lege- 
pladslederen, er af meget stor psykisk værdi og er med til at 
skabe en tryghed hos børnene, som er yderst betydningsfuld for 
deres udvikling. En legepladsleder er et menneske, som man ikke 
skal frygte, som ikke kræver noget af en, — en legepladsleder er 
kun tilstede for at hjælpe en og have det rart sammen med ... 
Værdien af kontakten med et menneske, som ikke stiller krav, men 
bare accepterer en med et mindstekrav til tilpasning, er meget 
stor. Derfor skabes den bedste sociale kontakt på en legeplads 
af de mennesker, der formår at give børnene tryghed og glæde. 

For at skabe det rette legepladsmiljø, for at tilfredsstille børnenes 
naturlige behov i deres fritid, er det nødvendigt, at legepladsen 
er alsidig. 

Pladser til hvile, med træer, buske og plæner giver ro til afslap- 
pelse. Større græsplæner og befæstede arealer til bold- og fanglege 
gavner kroppen. Den sociale tilpasning fremmes ved tilstede- 
værelse af dygtige legepladsledere, og antallet af legepladssøgende 
børn forøges ved indretning af legestuer. 

Det er nødvendigt, at der tages hensyn til disse punkter, hvis 
man vil skabe et virkeligt fyldestgørende legepladsmiljø. Det 
indvendes tit, at der ikke i byerne findes tilstrækkelig megen 
plads til at udbygge og forny legepladserne efter disse retnings- 
linier. Og det er jo ganske rigtigt, at netop i den indre bys børne- 
rige kvarterer med dårlige, overbefolkede boliger, her hvor beho- 
vet for alsidige legepladser er størst, er det næsten uigennem- 
førligt at udvide de existerende legeomraader, for slet ikke at 
tale om etablering af nye. 

Sålænge en sanering ikke bliver gennemført vil tusindvis af børn 
fortsat lege deres barndom i baggårde og kældergange. 

Ganske vist findes der i den indre by legepladser i flere offentlige 
parker, men disse pladser er temmelig små og fantasiløse. Måske 
var det muligt at udvide dem på bekostning af de voksnes pynte- 
have med det stille vand, ænderne, hængepilene og bronce- 
guderne på de ubetrådte græsplæner. 

Der ligger en opgave i at udvide og forbedre de gamle legepladser, 
og finde muligheder for at oprette nye i de kvarterer, hvor de er 
mest tiltrængt. 

En hurtig gennemførlig aflastning kunne gennemføres ved at 
opsamle og transportere store grupper af børn fra de overbefolkede 
kvarterer ud til store, alsidige legeområder helt udenfor byen, 
hvor det nødvendige antal ledere blev stillet til rådighed. 
Denne form for udvidelse af lege- og badearealet er i mange år 
med held praktiseret af Stockholms Stad. Der tager tusinder af 
børn sommeren igennem med busser og sporvogn til udenbys 
legeområder, hvor de frit kan tumle sig. De bliver oven i købet 
beværtet med boller og mælk. Disse ferieudflugter er fuldstændig 
gratis, og der er ingen begrænsning af børnene, som det f. eks. 
er nødvendigt i København med Gabriel Jensens ferieudflugter. 
Der er legeledere både i busserne og på legeområderne. Ethvert 
barn kan få et medlemskort, hvor barnets navn, adresse og telefon 
skal stå på. Aldersbegrænsningen er 14 år, og man kan allerede 
få lov til at tage med, når man er 4 år. Kortet opbevares af 
legepladslederen under turen og tilbageleveres ved hjemkomsten. 
At skaffe børnene denne mulighed for leg, bad og udvikling i 
de frie og friske omgivelser er en så fremragende løsning af de 
vanskelige legeforhold i byerne, at den burde efterlignes af 
mange andre byer, der savner tilstrækkelige legeområder. 

Ved udbygningen af de nye bysamfund er de nødvendige lege- 
arealer sikret ved lovens bestemmelser. Her hvor de primære for- 
udsætninger således er tilstede, bør det være en selvfølge, at de 
nye legeområder indrettes så alsidige som muligt, således at det 
størst mulige hensyn kan tages til børnenes fysiske og ikke mindst 
psykiske behov. 

Sammenfatning 


Et alsidigt legeområde, der både kan til- " 
fredsstille de mindre børn og også giver de 
større tilstrækkelig tumleplads 


En beskæftigelse der kræver koncentration 
og samarbejde 


De store åbne legeområder giver god plads 
til alle slags boldspil, men også det barn der 
trænger til hvile og afslappelse rige muligheder 


skrammologi 
Af John Bertelsen 


712.21 


Engang i 1943 skete der noget i København, midt 
inder krig og besættelse blev skrammellegepladsen 
ibnet. Børnene indtog straks pladsen og sørgede for, 
at den kom til st svare til sit navn. Det var på denne 
idt usædvanlige måde, at den ædle videnskab skram- 
nologien opstod. Der blev hurtigt vendt op og ned 
»å alle pædagogiske og beskæftigelsesmæssige ideer, 
let blev alt sammen til skrammologi, og videnskaben 
lev skabt med hænderne af gammelt skrammel. 
Vlursten, brædder og betonrør var de mest elementære 
lele, og den som kunne få mest ud af materialerne 
rar skrammolog, og det som han lavede skrammolo- 
risk. 

Navnet kom af sig selv, en dag da børnene kiggede på 
leres værk, blev skrammel og psykologi til skrammo- 
ogi, og så var videnskaben opstået og havde fået et 
avn. Det blev en meget uhøjtidelig videnskab, men 
let blev en af dem, som kom med resultater. 
3eviserne for teoriens rigtighed var helt uomstødelige, 
let var jordhuler og stenhytter, som ikke så nemt lod 
ig vælte. Da man efter nogle års eksperimenter var 
ommet til det resultat, at skrammologien var det 


eneste rigtige, prøvede man at danne en forening 
»Skrammologisk samfund", hvis medlemmer skulle 
udforske og udforme videnskabens videre rammer. 
Som præsident for denne nyskabte forening udnævn- 
tes havearkitekt C. Th. Sørensen, der allerede om- 
talte skrammellegepladsen i 1931, da han fremkom 
med sin bog ,,Parkpolitik i sogn og købstad", da han 
endvidere havde anlagt legepladsen i Emdrup og 
støttet den på alle mulige måder, kunne der ikke være 
tale om andre til denne ærefulde stilling, men han er 
vist desværre aldrig blevet klar over den hæder, der 
er blevet vist ham, da foreningen indtil dato ikke er 
blevet nogen større realitet, men har ført sin tilvæ- 
relse i det skjulte. 

Det er meget svært at udtale sig i bestemte vendinger 
om skrammologien, da det er en empirisk videnskab, 
skal man helst ud i arbejdsmarken for virkelig at få 
fat i pointen i den, måske kan det alligevel lykkes at 
få et indtryk af den, når man får et lille udsnit af 
rapporter, notater og dagbøger, der stammer fra 
skrammellegepladsens første 3:/, år. 

På de følgende sider vil der blive gjort forsøg på at 
give et sådant indtryk — måtte resultatet blive skram- 


mologisk rigtigt. 

1943 

Idag kl. 10,15 blev legepladsen åbnet. Vejret var køligt, 
og himlen var blakket. Trods dette begyndte børnene 
allerede kl. 9,30 at rykke i døren til det forjættede land. 
Grundet på en misforståelse kom jeg først i besiddelse 
af nøglen kl. 10,15 og måtte derfor åbne et kvarter 
senere end fastsat. 

På dette tidspunkt var der forsamlet 50—75 børn plus 
et par mødre og bedstemødre. Utilfredsheden med 
den lukkede dør tog til for hvert minut, børneantallet 
ligeledes, så situationen begyndte at se truende ud. 
Da kom selskabets snedker med nøglen, op gled døren, 
ind stormede børnene og tog legepladsen, trillebøre 
og andet i besiddelse. 

Vi begyndte med at flytte alle byggematerialer, der 
lå under halvtaget. Mursten, brædder, granrafter og 
betonpiller blev flyttet over på den venstre langside 
for indgangen, hvor gravning og bygning straks be- 
gyndte. Arbejdet blev udført af børn i alderen fra 
4—17 år. Det foregik i stærkt tempo og under godt 
humør; støv, sved, varskoråb og et par enkelte rifter 
skabte den helt rigtige atmosfære. — Børnenes lege- 
og arbejdsplads var åbnet, og de skulle nok vide at 
benytte sig af den chance, der her blev tilbudt dem til 
fri udfoldelse af deres energi. 

Da klokken var 12, var der gået ca. 250 børn gen- 
nem porten til legepladsen, og vi havde fået kørt 
alle byggematerialer ud fra halvtaget og havde fået 
fejet og gjort rent under dette. I løbet af eftermid- 
dagen rejste der sig fem mere eller mindre flotte sten- 
hytter. På grund af materialemangelen blev det be- 
kendtgjort, at man skulle være mindst fire deltagere 
for at få sten til en stor hytte, samt at hytterne kun 
kunne ejes tre dage ad gangen, hvorefter de skulle 
skifte ejere eller væltes og opføres påny af et andet 
sjak. Undtaget fra denne regel er de hytter, under 
hvis opførelse der er udvist særlig energi, eller hvis 
hytternes arkitektur er så fremragende, at de kom- 
mer ind under betegnelsen mønsterhytter. Denne af- 
vigelse fra reglen gælder ikke mindst de hytter, der 
erflavetaffdefrester;t der! blev tilbage daldetmest 
monumentale var rejst. 

Da jeg kl. 18,15 låste døren til legepladsen, kunne der 
noteres et besøg på ca. g00 børn. 


Idag var det flagstængernes dag. Kl. 12,00 dansk 
sommertid gled under sirenehyl og klanens jubelskrig 
dødningeflaget til tops på en granstolpe ud for hytte 
3» blok 1. Uhyggen bredte sig, mens flaget gled op, 
de tomme øjenhuler lyste ud over legepladsen, men 
den dystre stemning hævede sig dog snart, da det 
viste sig at være et ganske almindeligt rejsegilde med 
flødekager og sodavand. I løbet af dagen rejste der 
sig ikke mindre end fem flagstænger, men indeha- 
verne af disse foretrak dog at hejse fædrenes hæder- 
kronede flag, eller også havde de ikke fantasi nok til 
at finde på noget andet; i hvert fald hejste de alle- 
sammen Dannebrog. 

Da de fleste byggematerialer var brugt dagen før til || 


småhuse, byggede de huleløse børn en stor wig-wam 


af granrafter. Denne wig-wam skal være en slags fæl- | 
leshytte for alle dem, som i øjeblikket ikke har foden 


under eget bord. Om Eftermiddagen var der stor 
travlhed med afpudsning af hytterne, der blev også 


lavet inventar, stole og borde, og nogle gik endda | 


så vidt, at de kom med blomster i en ølflaske til at 
stille på bordet. Det eneste kedelige er, at vi mangler 


materialer, så børnene ikke kan virkeliggøre deres | 


planer og skabe skrammellegepladsen. 

Der har været besøg af en hel del forældre og andre 
interesserede, som gerne ville se legepladsen i funktion, 
de fleste var meget positivt indstillet. 

Legepladsen blev besøgt af ca. 600—700 børn idag. 


Idag er der blevet arbejdet efter parolen: ,,Tilbage 
til jorden”. Det stykke jord, der er blevet skrællet 
for græstørv, er nu fyldt med jordhuler. En særlig 
stor hule rummer pladsens politi; så snart den var 
færdig, hejstes der et flag med ordet ,,Politif; det 


samme står malet på døren, så nu har det officielle | 


politi fået en ny gevækst foruden C.B.-er og reserve- 
politi. Politiet har fået tilladelse til dets virksomhed 
af flertallet af børnene, dets opgave er at sørge for 
almindelig ro og orden samt at forhindre vandalisme 


af de forskellige huler og hytter, som begynder i sjov, | 


men som kan ende i alvor; almindelige slagsmål er 
ellers ret sjældne på legepladsen, når bare der er 
materialer og legemuligheder nok. 


Efterhånden som børnene har vænnet sig til, at den 
længste af drengene er lederen, bliver jeg konstant 
bombarderet med henvendelser og forespørgsler an- 
gående værktøj og materialer, hvilket jo kun er godt, 
men det er bare så trist stadig at skulle give afslag. 
Kan der ikke bevilges mig en sum, så jeg selv kan 


prøve på at skaffe de fornødne ting? Selv om ma- | 
terialesituationen er aldrig så fortvivlet, kunne det | 
måske lykkes at skaffe noget, hvis jeg støvsuger byens | 


materialemuligheder med nogle penge på lommen. 
Arbejdet blandt børnene går efter min mening godt; 
mit arbejde kan sammenlignes med en instruktørs, 
som søger at få den enkelte til at anvende de skabende 
kræfter i legen, således at denne foruden at være ud- 
viklende bliver den psykiske sikkerhedsventil, som 
ethvert barn har krav på i vort udviklingshæmmende 
samfund. 

Når man giver børnene de rigtige legemuligheder på 
pladsen og den rigtige atmosfære, er det utroligt at 
se, hvilken legeglæde og hvilket initiativ de lægger 
for dagen, og der er ingen tvivl om, at de såkaldte 
»Vvanskelige børn” i den frie leg har mulighed for 
at klare en del af deres problemer. Uden at opstille 
nogle særlig dyre teorier kan jeg blot konstatere, at 
børnene, legepladsen og jeg er et organisk hele, hvor 
der i øjeblikket er nogenlunde balance mellem de 
enkelte organers funktioner. 


Så er der gået en uge, og jeg tror, at man kan sige, 
at legepladsen var hårdt tiltrængt, og at den stadig 
vil blive godt besøgt, selv om den taber nyhedens 
Interesse. De forskellige ting, der udlånes, slides 
selvfølgelig meget, og reparationer og nyanskaffelser 
koster naturligvis penge, men alt dette skulle jo faktisk 
ikke betyde så meget, hvis man virkelig kan undgå 
drenge på hustagene, balancering på indhegningerne, 
klatring i banke- og tørrestativer, råben og skrigen 
mellem husblokkene o. s. v., og så har selskabet til- 
lige løst problemet på en meget positiv måde, der 
ikke er set magen til her i landet. 

Både beboere med og uden børn samt andre inter- 
esserede kommer stadigvæk og ser på, hvorledes livet 
udfolder sig på legepladsen, og endnu har jeg ikke 
hørt andet, end at dette her er vist noget af det helt 
rigtige. 


Der er foretaget byggeeftersyn af jordhulerne, de er 
godt bygget, og afstivningen er god, så der er ingen 
fare for sammenstyrtninger. Politiet har idag sat to 
føl udenfor deres jordhule, de står med opplantede 
granstolper og ser meget strenge ud. Der er blevet 
nedsat et udvalg, bestående af 2 drenge og 2 piger 
på 10 år, to drenge og to piger på 12 år og to drenge 
og to piger på 14 år. Vi har haft vort første møde 
angående skolefridagen i morgen, hvor børnene 
ønsker at afholde en hjemmelavet cirkusforestilling. 
Vi startede kl. 9,30 med et udvalgsmøde, hvor vi 
gennemgik enkelthederne i dagens arrangement. Da 
porten blev åbnet kl. 10, stod der 150 børn og ven- 
tede udenfor. En af de store drenge havde lavet et 
skilt, som annoncerede cirkusforestillingen til kl. 13, 
og børnenes forventning var stor. Først blev der ved 
hjælp af tov og granstolper lavet en manege, og rundt 
om denne sad der allerede kl. 11 et lille hundrede 
børn. I udvalgsmødet om morgenen var vi blevet 
enige om at optage en kollekt ved cirkusforestillingen, 
således at både yngre og ældre tilskuere efter evne 
fik lejlighed til at yde deres bidrag; maximumsbe- 
løbet pro persona blev sat til 5 øre, og vi fik ind- 
samlet ialt kr. 13,70. Regnskabet blev ordnet af ud- 
valget og kontrolleret af mig; det indkomne beløb 
dækkede nogenlunde udgifterne til forestillingen, som 
var meget vellykket. Der var vandpantomime, 
akrobatik og gøgl for alle pengene, og publikum 
morede sig storartet. 


I dag har vi haft meget travlt. Murstenshytterne er 
blevet væltet og genopført i anden arkitektur af nye 
indehavere. Bygning .og gravning fanger stadig 
Jrenge og ikke mindst pigerne meget; det er gerne 
sådan, at drengene fører under hyttens opførelse, 
medens pigerne viser deres evner ved hyttens ind- 
"etning. 

Børneantallet på legepladsen er meget svingende, det 
fhænger i høj grad af vejr og lektier. Efter at lege- 
>ladsen er blevet en hverdagsbegivenhed, som man 


stadig kan vende tilbage til, er det daglige besøg dalet 
til ca. 200—400 børn, hvilket jeg vil tro bliver det 
antal børn, som man skal regne med i fremtiden. 


De stylter, bolde, ringspil m. m., som er anskaffet 
som en erstatning for de materialer og værktøj, som 
vi ikke kan skaffe for øjeblikket, må selvfølgelig be- 
tragtes som en afvigelse fra legepladsens egentlige ide. 
Børnene har utallige planer og impulser, og da det 
er min opgave at give dem mulighed for at realisere 
deres ønsker, er det noget trist for mig at give dem 
afslag og henvise dem til de nævnte surrogater, men 
disse kompromis'er bliver vel kun nødvendige en 
kortere tid, indtil materialesituationen bedres. Da 
det endvidere er nødvendigt, at børnene langsomt 
tilvænnes værktøj og materialer, har den nuværende 
mangel på skrammel måske trods alt sine positive 
sider, det må man i hvert fald trøste sig med og 
håbe på, at materiale- og skrammelsituationen for- 
bedres, efterhånden som børnene mere og mere gør 
sig til skabningens herre på legepladsen. 


Regn, regn og atter regn! Vi kan næsten ikke være 
på pladsen — alt svømmer. Trods dette møder der 
alligevel en trofast trop op; de skal og vil på lege- 
pladsen, om de så skal ro derop i åben båd. 

Det meste af tiden må vi tilbringe under halvtaget, 
hvor børnene morer sig med at tegne, male og ar- 
bejde i ler. Der er mange fine små kunstværker imel- 
lem arbejderne, og de fortæller meget om det enkelte 
barns psyke og konflikter af forskellig art. Børnene 
arbejder også kollektivt sammen på flere meter lange 
malerier. Resultaterne er ganske forbløffende. Ind- 


imellem spiller vi et rask slag rommy eller bedstemor 
med slag i; børnene kan en mængde af den slags 
åndfulde spil; endvidere har vi hængt nogle gamle 
blikdunke op, og dem skyder vi til måls efter. Børnene 
elsker larmen, når bolden rammer dunken, og drønet 
er præmien for bedste skud. 

Engang imellem, når regnen holder op, går vi os en 
tur på stylter og konstaterer til vor store forbavselse, 
atiljordemkendnutkankbæren selvom den serne 
flydenderud "Til trods for vejret hartder været tet 
lille hundrede børn idag. 


Efter skybrudsdagene er vejret blevet bedre, og der 
har derfor været almindeligt rykind idag fra morgen- 
stunden. Vandskaderne skulle udbedres, pløret blev 
fjernet fra hulerne, tagene blev efterset, og da der 
ligefrem stod højt med vand i legepladsens ene hjørne, 
blev dette drænet væk af nogle energiske drenge, 
men det vil vare flere dage, før dette hjørne bliver 
brugbart igen. 


1944 
Vi prøver stadig at få lavet nogle jord- og stenhuler, 
skønt det er meget sparsomt med materialerne. En 


af jordhulerne, som i øjeblikket er under udgravning, 


er projekteret til at blive 21/, m dyb; den bliver af- 
stivet i siderne med brædder, og en 5” x 5” bjælke 
går fra den ene side til den anden for at forhindre 
sammenstyrtning. En anden hule er lavet som en 
slags kælder, og drengene har forsøgt på at kon- 


struere en overbygning af de sørgelige rester af mur- | 


sten, som vi har. Resultatet er blevet meget godt, 
men da overbygningen består af halve og kvarte 
mursten, er det et spørgsmål, hvor længe den kan 
blive stående. Drengene reparerer til stadighed og 
søger alle kneb for at få huset til at holde, men de 
går jo med det forfængelige håb, at de mursten, som 
blev lovet os sidste sommer, engang kommer. 


Nu da vi endelig har fået de materialer, som vi skulle 


have haft ved sæsonens begyndelse, er der kommet 
fart i beskæftigelserne, og når de børn, som kom på 
landet i år, vender tilbage, finder de en hel lille by 


af huse, tårne og alle slags hytter, som er lavet af | 


deres kammerater, som måtte blive hjemme på sten- 
broen med legepladsen som eneste åndehul. 
Besøget på legepladsen er stadig meget svingende, 
men det kan noteres, at i begyndelsen af august var 
det daglige besøg på ca. 200 og i slutningen af må- 
neden; da ferien var forbitcatso0orpridag 


dag har jeg tænkt at give Dem nogle små glimt fra 
"gepladsens daglige liv. Vi skal til byggemøde i jord- 
ule 3 i forreste række. På vejen ned til jordhulen ser 
i børn, som leger uden at have lånt beskæftigelses- 
laterialer; et par triller hinanden i betonrør, man 
<iftes til at indtage pladsen inde i røret og til at 
zubbe; andre børn farer ind og ud af en stor gren- 
unke, de maver sig frem mellem grenene. Det er 
rskoven, dette her, med alle dens mysterier! En 
reng ,,kommer. til" at knibe formanden i benet 
nder ekspeditionens dristige fremtrængen gennem 
ildnisset, og han vræler højt: ,,En slange, hjælp! 
eg er bidt!f, men gudskelov, civilisationen er ikke 
jern, en ambulance, — det er ganske vist en gammel 
rillebør, men den er glimrende egnet til formålet — 
ykker ud fra Falck-stationen. Patienten undersøges 
å stedet af ambulancens læge, der konstaterer, at 
an simulerer, hvorefter han køres op til vandposten 
g får en pøs vand i hovedet! Det frisker så dejligt 
p, når man skaber sig, påstår lægen. 

Åen vi må videre til det omtalte byggemøde; det er 
n meget alvorlig sag, som skal behandles. Halvanden 
neter nede i jorden er man stødt på et rør. Hvad 
ndeholder det? Er det et gammelt rør fra koloni- 
avernes tid, eller er det et gas- eller vandrør, der 
ruges? Jeg kikker på det sammen med hulens sag- 
yndige… Efter at have underkastet det en grundig 
indersøgelse bliver vi enige om, at det sikkert er et 
mammelt rør, som ikke bruges, hvorfor det må fjernes. 
'or en sikkerheds skyld foretager hulens indehavere 
n afspærring af det farlige område, således at de 
ysgerrige publikummer ikke risikerer at få skader 
må krop og lemmer under den farlige operation. — 
Jen lykkes, og arbejdet på den projekterede 2 m dybe 
jule kan fortsættes. 


den forløbne uge har vejret været ret dårligt, og 
ler har derfor hersket stor travlhed under halvtaget; 
nalerier, tegninger og skulpturer fremstilles en gros, 
sørnenes produktivitet er kolossal, og i år kan man 
igtig mærke, hvordan de er blevet fortrolige med 
naterialerne og kan boltre sig frit. Man kan ligefrem 
egynde at tale om skrammelkunst; nogle store børn 
ar af alt muligt gammelt ragelse lavet nogle store 
kulpturer, et stort fantasidyr på 2 m, en kæmpe- 
nand, lavet af en tønde, nogle klodser og brædder, 
g en rytter til hest, hvor der er brugt alt lige fra 
ustne motordele til gamle gulvskrupper; den er 
javnet på børnenes udstilling i Kunstindustrimuseet, 
g bliver kaldt skrammelhest med rytter. En an- 
nelder i en af aviserne skriver følgende: ,,Et af 
dstillingens store numre er en hest lavet på skram- 
nellegepladsen af nogle store børn; den er tømret 
ammen af gamle bjælker og andet vraggods. Hestens 
nanke er en slidt gulvskruppe, og dens rytters næse 
r det to alen fine røde håndtag til en fejekost". 
li har også litterære begavelser mellem børnene. 
'ølgende fortælling er skrevet af en pige på 9 år: 


Der var engang en lille dreng som hed Klaus. En dag da han var ude 
at lege kom der en stor bjørn med vinger og sagde til ham sæt dig op 
på min ryg. Så fløj de op, men da de havde fløjet et lille stykke, sagde 
Klaus jeg vil ned nej det kan du ikke sagde bjørnen, og så kom han op 
til månen og stjernerne og solen og så skulde de have varm mad men 
Klaus kunde ikke spise kartofler med skral på og han legede med stjer- 
nerne men med et hørte de en oplysen i radioen om Klaus, og så skyndte 
de at flyve ned med Klaus og da han kom ned til jorden sagde han farvel 
til bjørnen og gik ind til sin mor og mor sagde hvor har du være hende 
Jeg har været oppe hos månen og så sagde mor det må du aldrig mere 


og det huskede Klaus. 

Da der fra boligforeningens side er rejst ønsket om, 
at jeg skulle organisere nogle lege for at forøge inter- 
essen for legepladsen, således at det daglige besøg 
blev større, skal jeg hermed tillade mig at redegøre 
for mine synspunkter angående legepladsens ide. 

Vi har nu snart eksisteret i 2 år, og legepladsen bliver 
besøgt af ca. 200 børn pr. dag. Disse børn har skabt 
skrammellegepladsen og virkeliggjort dens ide, og 
jeg tror ikke, at man nu skal begå kompromis”er, men 
i stedet gøre alt for at skaffe de fornødne materialer, 
således at legepladsen kan blive det, som den er 
tænkt fra havearkitekt C. Th. Sørensens og min side 
— en legeplads, som børnene selv former under deres 
leg og beskæftigelse. 

Jeg er ganske vist ansat som leder, men på en skram- 
mellegeplads er det ikke ensbetydende med, at jeg 
skal lede og organisere udefra, men indenfor skram- 
mellegepladsideens rammer give børnene mulighed 
for at realisere deres planer. Initiativet må komme 
fra børnene selv, og når der er de fornødne materialer 
til stede, vil disse inspirere børnene til leg. Jeg kan 
og vil ikke lære børnene noget, jeg kan støtte dem 
i deres skabende leg'og arbejde, således at de udfolder 
noget, der for det meste bliver hæmmet i hjem og 
skole. Jeg tror, det er meget vigtigt, at lederen ikke 
er alt for ,,dygtig”", men at han står på samme for- 
søgsstadium som børnene selv; på denne måde over- 
lades initiativet i højere grad til børnene, og man 
kommer ikke så let til at gøre drastiske indgreb i 
deres legeverden. 

Så er der fremkommet et par klager over, at legeplad- 
sen ikke ser fin nok ud, samt at børn da ikke kan føle 
glæde ved at lege i et sådant roderi. Hertil skal jeg 
blot bemærke: Til tider kan børnene forme lege- 
pladsen, så den er monumental og æstetisk for voksnes 
øjne — til andre tider ligner den set med voksne 
øjne en svinesti, men børns leg er nu ikke det, som 
voksne ser, men det, som barnet oplever, og således 
som jeg opfatter min stilling, er legepladsens øje- 
blikkelige udseende ikke bestemt af mig, men i så 
stor udstrækning som muligt af børnenes virksomhed. 
Efterhånden som legepladsen mere og mere præges af 
leg med skrammel og materialer, får jeg utallige hen- 
vendelser fra voksne, som ikke forstår et muk af det 
hele; enten har de glemt, hvordan de selv legede som 
børn, eller også har de aldrig leget. Mit svar er: 

Det er en kendt sag, at børn er primitive, de elsker 
at lege urmennesker, som drager på togt fra over- eller 
underjordiske huler. Grene, bræddestumper, mur- 
brokker og rørstumper, alt kan bruges til at lave 
huler af. Byggepladser, klunsepladser o.l. har altid 
med en magnetisk kraft trukket børnene til, her er 
noget at prøve forstand og kræfter på. Mangen dreng 
er kommet hjem med et sort ansigt og tilsmurte 
hænder, fordi han på en klunseplads har prøvet på 
at skille en motor ad for at få den til at gå igen. 
Et utal af børn har på byggepladsen prøvet døds- 
springet fra stilladsets ene etage til den anden. 
Det er den gamle historie om igen, blot i stort format, 
med barnet, der af nysgerrighed og opdagelsestrang 
skiller et vækkeur ad og henrykt opdager, at tand- 
hjulene, om ikke andet, kan bruges til snurretoppe. 
På bygge- og klunsepladser finder barnet næring for 
sin fantasi og sin opdagelsestrang, det leger me- 
kaniker, opfinder, stilladsarbejderen, som ikke kender 
til svimmelhed o.s.v. Hvis det balancerer på en 
bjælke i stueetagen, så er det oppe i svimlende højder, 
hvor hvert et fejltrin er skæbnesvangert, og har det 
rejst et trekantet telt af gamle brædder og sække, så 
er det indianerhøvdingen Oklotava med det hårde 
hjerte. Er det så heldigt at bo i nærheden af et gam- 
melt vandhul, sejler det med glæde ud på en gam- 
mel divan og padler sig frem med en ligeså gammel 
skovl, mens det forestiller sig, at det foretager en 
dristig tur ned ad en ufremkommelig flod. Det er 
alt dette, som vi idag er nødt til at give bybarnet 
erstatning for, efterhånden som det mister sine frie 
legeområder — derfor er skrammellegepladser en nød- 
vendighed. 


Forældrenes indstilling til legepladsen er noget for- 
skellig, nogle er vrede over, at børnene sviner sig til, 
når de leger, andre er begejstrede for, at børnene 
har et sted, hvor de kan lege i fred, og for en hel 
dels vedkommende afhjælper legepladsen lidt af den 
mangel på børneinstitutioner, der hersker i kvarteret, 
hvilket følgende brev beviser: 


Jonas. 

Kunde De ikke gøre mig den tjeneste og sørge for at Bent og Lone kom- 
mer i tørvejr, hvis det skulde begynde at regne for jeg skal til byen og så 
er der ingen hjemme før kl. 7, jeg vil helst have at de er oppe hos Dem, 
Jor jeg kan ikke lide at de render hjemme, der er en smøg, som De kan 
nyde efter frokosten. Hilsen Fru M. 


At børnene også holder af deres legeplads, viser 
nedenstående småbreve: 


Kære Jonas. 

Jeg har ligget syg af halsbetændelse men nu er jeg kommet ud og ligge 
i hængekøjen i haven og i morgen skal jeg nok komme over på legepladsen. 
Var der cirkus igår? P. kom hjem og fortalte at jeg skulde spille gammel 
kone og S. skulde være min mand. UHA! Har I fået noget nyt? Og jeg 
har fået pærer og æbler og aviser af naboerne jeg har det dejligt. 


din L. 
Jonas. 
Der har været to fremmede drenge inde på legepladsen, da den ikke var 
lukket op. Den udødelige hånd. 

Jeg modtager også mere eller mindre morsomme 
breve; her er eet, som er sjovt: 


Dyrehospitalet 
Emdrupvej jeg ved ikke nummeret. 


Hr. fohn Bertelsen. 

Det meddeles herved at Deres myresluger Lasse er død. Hvad døds- 
årsagen er ved vi ikke, men død er den. Selvfølgelig er det kedeligt men 
vi kræver Dem for 100 kr. for Lasses ophold i den uge den har været 
her. Den åd som en tærsker for ca. 20 kr. om dagen. Vi håber venligst 
at få pengene. N.B. De får ikke Deres myresluger før vi får pengene. 

Hundepædagog og Overlæge 
F.F. Galle. 

Skrammellegepladsen er efterhånden blevet børnenes 
samfund i de voksnes stat. De perioder, hvor der er 
godt med materialer, kommer der gennemsnitlig 
2—300 børn om dagen, og så kan man virkelig tale 
om et samfund, når man ser børnenes leg. Her byg- 
ges, graves, tømres og snedkereres; leg og arbejde 
glider over i hinanden, huler og hytter bliver til og "fl 
brases, mærkværdige køretøjer konstrueres på for- | | 
skellig måde og forgår efter en glorværdig tilværelse 
som tanks, panservogn, taxa o.s.v. Tårne og Wig- 
wams skyder også i vejret — et tårn er 20m højt, 
men nu tør børnene ikke bygge højere af hensyn til 
skyerne; det er jo så kedeligt, hvis en eller anden 
skulle blive borte deroppe; et par stykker taler også 
om, at det snart bliver nødvendigt med iltmasker, da 
luften er så tynd som en sytråd oppe i tårnets øverste 
etage. For alle beskæftigelser gælder det, at selve til- 
blivelsesprocessen og legen med, i eller ud fra det 
skabte, samt destruktionen, er lige vigtige stadier i 
børnenes leg. 


I dag har vi haft besøg af en dame; hun spillede 
rollen som den gode fe og henvendte sig til tre børn 
og sagde: ,,Her har du en guldklump, byg dig en 
legeplads.” 


æesvarelserne blev følgende: 
iMpak/karisvarede: 


eg ville bygge mig sådan en som Jonases. Det er så sjovt at bygge 
iler — selv om det nok er mest for drenge, og jeg kan godt li at køre med 
len og med trillebøren. Jeg ville godt ha et stort dukkehus — sådan 
gtigt til at gå ind 1, men jeg bryder mig ikke så meget om vipper og 
ynger. Det er kun for de små — jeg bliver hurtigt ked af det. Ja, en 
ikkestue var ikke så tosset! Hernede syr vi tøjdukker, og det er det bedste 
g ved — og så leger vi jo osse lidt med dukkerne, når de er færdige! 


SR rokar svarede: 


en her er helt rigtig! — Men jeg ville gerne ha? en gynge og en vippe 
"en karussel — sådan til engang imellem bare. Men at bygge og mure 
ed sten er det bedste af alt — og så bilen, når jeg blir stor vil jeg være 
xachauffør, og jeg glæder mig vel nok til at få kørekort. Hvis jeg selv 
itte lave min legeplads, ville jeg lave den ligesom Jonas, men så ville 
3 ha en rigtig lille bil, som ku bevæge sig ud af stedet. Jeg ku osse 
dt li at ha noget at svømme 1 og blive lidt kold om sommeren — et svømme- 
ssin! Nej — forresten, hva så med alle de små, som måske gik hen 
"dumpede i med alt tøjet på. Så måtte man jo ligefrem se efter, at det 
n var dem i badebukser, der gik 1 vandet! 


BEroskaræsvarede: 


g ville ha en skrammellegeplads som denne — men der skulle bare være 
it højere træer til at skygge som sommeren og mdske noget vand på 
eller anden måde! Ellers er det her O.K., og det er også nogle år 
len jeg voksede fra gynger og vipper. Jeg er godt tilfreds med mursten, 
edder og rafter — men forresten: hvis det var rigtigt med den guld- 
imp, vilde jeg nok ha nogle helt nye mursten. Men det er jo ikke til at 
affe, vel ikke engang for en guldklump, når det er til en legeplads. 
it det bedste er tårnet, det skal være 20 m højt, og vi er mange om 
bygge det. Den ældste er 18 år, og der er mange der er ældre end jeg, 


ler leger her. Jeg er her hver eneste dag, og de andre, som har arbejde 
om dagen, går herover om aftenen. De spiller bordtennis og bob — under 
halvtaget, når det regner, og de er da også med til at bygge. Jeg synes 
at det er en knippel ide med den skrammellegeplads. 


Selv om besvarelserne er præget af det legemiljø, 
som børnene er opvokset i, samt af tilknytningen til 
min person og hensyn til intervieweren, synes jeg, at 
de er morsomme og giver et lille praj om, hvad 
børnene ønsker sig. 


Livet på legepladsen er præget af mange morsomme 
oplevelser — ikke alene for børnene, men også for 
mig; idag modtog jeg følgende brev fra en af mine 
store rødder: 


Jonas. 

Må jeg låne din skrivemaskine, da jeg skal skrive en bog, jeg kommer 
ikke selv, da jeg ikke har nogen sko at tage på — bare en times tid — svar 
udbedes. IE 


Han lånte den, men på den betingelse, at jeg fik en 
førsteudgave af værket. 


Jeg har fået forbindelse med en mand i Sverige ved 
navn Skrammel-Nisse, han arbejder med skrammel- 
orkestre rundt omkring på forskellige skoler. 

Det er en god ide, for på legepladsen har vi skram- 
melmusik dagen lang, og børnene kan lide de lyde, 
der fremkommer ved at slå på forskellige ting, til 
tider kan man tro, at man befinder sig i en neger- 
landsby med tam-tam, når børnene spiller på tomme 
tønder og andre metaldele og hyler dertil; der er 

ingen tvivl om, at de får luft for noget, som ikke 
kan komme ud i sangtimerne. Vi har da også lavet 
en skrammelsang, som lyder bedst udsat for tomme 
petroleumstønder, gamle vandrør, en enkelt solo- 
stemme samt brummere i baggrunden. Den blev 
lavet af os alle i fællesskab og går på melodien ,,Og 
general Napoleon”, og her gengives første og sidste 
vers: 
Og skrammelmester jonas og hans skrammelarmé, 


og skrammelmester jonas og hans skrammelarmé, 

og skrammelmester jonas og hans skrammelarmé 


og de kom aldrig hjem. 

Skramlala — ha — ha — skramlala 0. s.v 

En skrammelrod er stærk, ja, stærk som en tyr, 

en skrammelrod er snu, han er en listig fyr, 

en skrammelrod er glad, for det meste er han flad, 

for penge, men ikke ideer. 

Skramlala — ha — ha — skramlala 0. s.v 
Første vers henviser til, at vi aldrig overholder lukke- 
tiden på legepladsen, samt at vi for det meste kom- 
mer for sent hjem fra week-end, når vi er på en 
sådan. Andet vers refererer til, at vi har ideer nok, 
men mangler penge og materialer. 


Når børnene er ude at rejse eller på ferie, hænder 
det mulosidatatidertkommertetskorttellerter brev 
med oplysninger om deres bedrifter. Et par af brevene 
var adresserede på en for børnene ganske naturlig 
måde, der stod bare ,,Jonas, Skrammellegepladsen, 
København”, man gik udfra, at alle kendte lege- 
pladsen, samt at det måtte være et meget dårligt 
postvæsen, som ikke vidste, hvem Jonas var, og hvor 
han boede. På mange mærkelige måder nåede bre- 
vene altid frem, indtil postvæsenet var klar over vor 
eksistens. En dreng på 13 år, som var på ferie i ud- 
landet, sendte følgende brev, der måske er lidt ufor- 
ståeligt for andre, men ikke for os skrammologer: 


Kære alle sammen, 1 har vel ikke glemt mig og Olsen i 244. Jeg er rigtig 
ude, at segle og 1 det ensomme på landet. En dag var jeg i det ensomme, 
der mødte jeg Sabu. Jeg hørte den sang han sønger, fra en lille hytte i 
daglen. Jeg gik der ned, og lyttede, pludselig kom en høj mand ud. Han 
tog mig med ind spurgte om jeg vilde have en kop the, jeg sagde ja tak. 
Jeg fik et oksehorn med varm the,'et stykke råt kød, og et halv sort møg- 
beskit franskbrød, så kan jeg ikke skrive mere om ham. Det er ikke til 
at få film herovre, så vær venlig, at sende mig to stykker Jonas, regnskab 
kan vi gøre når jeg kommer hjem. Ja det kan ikke nytte noget, at skrive 
til mor, for hende har jeg lige slået for tre stykker. Så send dem nu din 
radslikker. Har du fået pengene af x den bisse. 
hilsen C. 

Han fik filmene med besked om, at være så venlig 
at fotografere næste gang, han oplevede så mærkelige 
ting, som han skrev om i brevet. 


I foråret 1947 tog jeg min afsked som leder af skram- 
mellegepladsen, da betingelserne for en fortsat ud- 
vikling af arbejdet, efter min mening ikke var til 
stede. Det var svært at sige farvel til børnene og lege- 
pladsen — den lille plet jord, der var kommet til at 
betyde så meget for mig. Gennem krigs- og besæt- 
telsesårene havde den været et lyspunkt i min til- 

værelse — et sted, hvor vi forsøgte at skabe noget 
nyt, trods det kaos, som vi befandt os i. Det val 
vanskelige år med malene ene el og tidspunkte: 
var slet ikke gunstigt for et forsøg som skrammel 
legepladsen, hvis første betingelse er, at der finde 
kasserede materialer, som børnene kan få at arbejde 
og lege med. 
Forsøget lykkedes selv om betingelserne så sandelig | 
ikke var de bedste, og rundt om i verden findes den 
i dag legepladser, som har deres udspring i det lille 
forsøg, som vi gjorde i Emdrup. Det var børnendf 
og skrammel, der skabte legepladsen, lederens op? 
gave indad til består i, at han, ved at skaffe ma- 
terialer og støtte børnenes impulser, gir dem mulig» 
hed for at realisere deres lege. Initiativet skal komm 
fra børnene selv, og lederen må for dem kun værdl 
en ældre kammerat, der har lidt flere erfaringer, men 
disse må ikke få ham til at dirigere livet på legeplad- 
sen udefra, så er han blevet en almindelig voksen, 
der siger, sådan og sådan kan tingene laves eller det 
og det skal gøres. | 
Børnene fornemmer instinktmæssigt en sådan ind 
stilling med det samme, og enten forlader de pladsent | 
eller osse blir de reproduktive, det er i hvert fal 
givet, at man med en sådan indstilling kommer ti 
at hæmme børnenes produktive trang, og meninge | 
med skrammellegepladsen er jo lige bestemt det mod 
| 


satte. Det er ikke hensigten at gøre børnene til dyg-: 
tige håndværkere, men at gi dem mulighed for at] 
lege og skabe det, som de efter deres alder og evner! | 


rmår. Børn er så vant til at blive ledet ucdemansd 
1an skal være meget forsigtig i sit arbejde som leder, 
llers kommer man nemt til at organisere livet på 
»gepladsen på en voksen måde. Dermed får børnene 
alvfølgelig videre rammer for deres beskæftigelser og 
ge, end de er vant til, men de får ikke i den grad 
ihed til deres fantasilege og lejlighed til at virkelig- 
øre det, som de vil, hvilket var legepladsens egent- 
ge formål. 

Jer er jo imidlertid det store problem, som hedder 
ensynet til omverdenen, og det kan være en vældig 
æmsko i arbejdet, og som årene er gået, er der 
ommet et problem til, og det er de mange be- 
gende fra ind- og udlandet. Det er efterhånden 
levet sådan, at legepladsen i nogen grad betragtes 
om et reservat, hvor man skal ud og se de små 
ilde, og det kan være fristende for lederen at gøre 
>gepladsen monumental eller at pace børnene frem 
1 noget, som de egentligt ikke har lyst til. 
sådanne tilfælde ledes legepladsen udefra, og dens 
orm er bestemt af hensyn til propaganda eller om- 
erdenen. Jeg kender spørgsmålene fra min tid som 
>der, hvor legepladsens fortsatte eksistens omtrent var 
fhængig af den publicity, som den fik, men det er 
n farlig ting at komme ind på. Børnene kan nemlig 
emkomme med planer, der aldrig bliver til noget, 
e kan begynde på noget, som hverken bliver kvart 
[ler halvt færdigt, de kan fable om det ene eller 
ndet, som de vil lave, men alt dette må de ha lov 
1, og selv om legepladsen til tider kan ligne en 
»sseplads for de voksne, der ikke forstår, hvad der 
regår, må det være sådan, hvis legepladsen skal 
ære børnenes egen. Den eneste måde hvorpå man 
an undgå at forgribe sig på børnenes værk er, at 
e kan ta til genmæle overfor en, at de kan kritisere 
g skælde ud, hvis der er noget, som ikke passer dem, 
t de kan sige nej til de forslag, som man kommer 
vedfonstv: 

orstår en legepladsleder ikke at lytte, forstår han 
ke at indleve sig i børnenes verden, kan han ikke 
ile at blive skældt ud for en idiot, ja, så er han efter 
hine erfaringer en dårlig leder. Jeg vil endda tillade 
ig at påstå, at børnene ikke holder af ham, og det 
r trods alt på denne dybtgående kontakt at hele 
rbejdet hviler. 

fremtiden vil der sikkert blive tale om to former 
w skrammellegepladser, den ene form blir muligvis 
>m skrammellegepladsen i Emdrup er nu med værk- 
eder og leder, men da denne form måske blir for 
yr i- drift, og da det endvidere vil blive svært at 
<affe ledere, som ikke forgriber sig på legepladsens 
le, bliver der måske tale om skrammellegepladser 
»m helt og holdent er børnenes. For 25 år siden 
anne det lade sig gøre på resterne af Nørre fælled, 
> siden da på mange ubebyggede grunde og på 
yggepladser, så noget sådant kan sikkert lade sig 
re endnu, og måske blir det de helt rigtige skram- 


ellegepladser. 


Det sidste jeg var med til på skrammellegepladsen i 
Emdrup, var nedrivningen af det 20 meter høje 
tårn — symbolet på børnenes himmelstræbende drøm- 
me og skaberglæde. En af de største drenge skrev et 
referat til Skrammelkomisk tidende, en avis der kun kom 
cen gang og i eet eksemplar. Det bringes her i ud- 
drag og med dette slutter notaterne om skrammologi : 


Det sjældne tårn i Emdrup er faldet! 

I går morges blev jeg vækket temmelig ublidt af en kammerat, der himmel- 
højt råbte at nu skulde tårnet på legepladsen væltes, for nu havde de 
beboere der boede lige overfor skrammellegepladsen gentagne gange set 
børn falde ned derfra. Det mest mærkelige ved det er, at jeg der opholdt 
mig på legepladsen fra tidlig morgen til sen aften aldrig havde set nogen 
drysse ned derfra. Nå, jeg er jo også kun en dreng på 14 år, mens de 
andre er i den alder hvor man bruger Ginge nr. 15. ... 

»Så sker det" råbte Jonas (det er bare legepladslederen), og så strøg vi 
til den, nej, ikke endnu, vi skulde lige op til spiret for at have det sidste 
kig mod ,, Tuborg". Så blev tovene gjort fast og stålwirene kappet. Så 
med et lød der et skrig ,,Androkles, Androkles", Androkles var et skelet 
i mandsstørrelse af krydsfmer, som sad oppe 1 spiret og grinede. ,,Hold 
kæft” lød en stemme bagfra ,,for nu kommer Androkles snart ned til dig 
i glideflugt". 

Så gik vi igang med den store skovsav, medens vi trak saven gennem de 
tykke bjælker der stod dybt nede i jorden, knustes der hist og her en tåre, 
for det tårn var jo vores stolthed og legepladsens vartegn. En noget trykket 
stemning var til stede blandt os der havde bygget det, mens de andre 
iogkdettlet tee 

Så begyndte det at knage i tårnets sammenføjninger. Skovsaven var gået 
igennem de bageste støtter, og nu manglede vi kun de forreste bjælker. 
Inden længe var saven så langt inde, at det ikke var forsvarligt at save 
mere, alt mandskab blev derfor ryddet væk, og et nyt hold gik til makro- 
nerne, det var dem der skulde lægge tårnet ned. Stærke arme trak 1 tovene, 
og med en knagen og bragen begyndte tårnet sin vej mod jorden. Med et 


mægtigt brag var det der... 

Skrammellegepladser i andre lande 


Sverige 

Der findes nu skrammellegepladser i 
Stockholm, Norrkåping og Orebro. 
Pladsen i Norrkoping, der drives kom- 
munalt, åbnedes i 1946 i et ubebygget 
kvarter. Den er på 10.000 m? og ikke ind- 
hegnet med beplantning, da dens place- 
ring kun var foreløbig. 

Der er legepladsleder, som har en assi- 
stent. Pladsen er åben fra begyndelsen af 
maj til slutningen af september. Alders- 
grænse 7—14 år, gennemsnitligt antal 
børn dagligt: 90. I 1949 var driftsomkost- 
ningerne ca. kr. 4 000. 

Foruden kasserede transportmidler findes 
byggematerialer og værktøj (ikke økser). 
Det er tilladt at grave i jorden på 
pladsen. 

I Stockholm findes nu 3 såkaldte ,,Bygg- 
lekplatser', der er åbne fra kl. 9.30—18.00 
for børn over 6 år. 

Pladserne er forsynet med udrangerede 
flyvemaskiner, sporvogne m.v., men har 
også redskaber og materialer. 
Pladserne ledes af børnene selv, der væl- 
ger en ,,borgmester”". Pladsernes liv skil- 
dres i et lille månedligt blad, udgivet af 
børnene. 

I betænkningen om ,,Daghem och For- 
skolorff som i 1951 er udsendt af ,,1946's 
kommitté får den halvéppna barna- 
vården” går man stærkt ind for skrammel- 
legepladsen med udgangspunkt i pladsen 
i Emdrup, der betragtes som ideel. Her 
skrives bl.a.: ,,Skrammellegepladser må 
ikke være for store, 40—50 børn på en gang 
turde være passende og man bør, som i 
København, stræbe efter, at de samme 
børn vedbliver med at komme på pladsen. 
De på bygglekplatserne i Stockholm op- 
stillede udrangerede fly ogsporvogneer ved 
nattetid blevet ødelagt ved indbrud på 
pladserne og kommitéen stiller sig tviv- 
lende til, om et sådant ,,;materiale” over- 
hovedet kan anses at ligge på linie med 
skrammellegepladsens oprindelige hen- 
sigt. 

Iøvrigt opfordres kommunerne til at un- 
dersøge mulighederne for at finde grunde 
til skrammellegepladser både i forbindelse 


med sanering og nye bebyggelser. 


England 

Her blev ideen introduceret gennem en 
artikel af Lady Allen of Hurtwood i 
Picture Post, november 1946. 

Lady Allen foreslog, at indrette skram- 
mellegepladser (junk play grounds) på 
udbombede arealer i Storlondon. 

Sagen blev taget op af organisationen: 
» The National Under Fourteen's Council, 
som dannede en særlig kommité, der ud- 
sendte opfordringer til de lokale råd og 
publicerede en illustreret pjese med en 
direkte opfordring til at støtte et skram- 
mellegepladsfond enten med kontante 
beløb eller med materialer og værktøj. 
Samme år åbnedes de to første pladser, i 
Camberwell i den syd-østlige og Morden 
i den syd-vestlige del af London. 

I maj 1948 afholdtes et fem dages kursus 
om skrammellegepladser. 

En forstanderinde fra en underskole i 
Yorkshire miss Cranitch fortalte om, hvor- 
dan børnene i hendes skole allerede for 
30 år siden fandt på at lave røverhytter 
af polske æggekasser. Hun indrettede så 
en skrammellegeplads på godt en hektar 
og der tilbringer hele skolen den første 
morgentime med at lege med gamle tøn- 
der, kasser, kurve, gl. sække o.s. v. Miss 
Cranitch havde erfaret, at det egentlige 
skolearbejde blev lettet og stimuleret ved 
denne morgentime, ikke mindst derved, at 
børn, der var tilbage i klassen, hævdede sig 
bedre under legen og omvendt, således at 
der kunne komme en vis balance i tingene. 
I 1949 sikrede ,,The Bernhard Baron 
Settlement" sig et udbombet område i 
Eastend til en skrammellegeplads. Pladsen 
var ryddet og plan, og sorteret sten- og 
træmateriale fra de bombede huse skulle 
indgå som skrammel. (Se foto). 

Af det materiale, som foreligger, synes det 
at fremgå, at englænderne har taget 
skrammellegepladsens oprindelige idé til 
sig: at den skal være børnenes eget om- 
råde både over og under jorden. 
Såmeget mere beklageligt er det at måtte 
konstatere, at den økonomiske udvikling 
i det sidste halvandet år har tvunget 
»The National Under Fourteens Council" 
til næsten helt at indstille sin virksomhed. 


U.S.A. 

I efteråret 1949 åbnedes en skrammel- 
legeplads (The Yard) i Minneapolis, ind- 
rettet på initiativ af bladet Mc Call's. 
Åbningsåret var pladsen også åben om vin- 
teren, nu lukker den fra oktober til april. 
Pladsen rummer 180 parceller på hver 
små 20 m2. Desuden værktøjsmagasin og 
friareal for kollektive arrangementer. 
Værktøjsdepotet er en. kasseret påhængs- 
vogn og børnene skiftes daglig til at være 
depotforvarer. Børnene udgiver et blad 
»The Daily Horn". 

Om de første erfaringer fra denne plads 
skrives: ,,Lige efter pladsens åbning var 
hvert barn for sig selv. Tømmerstablerne 
forsvandt som dug for solen. Børnene tog 
alt, hvad de kunne slæbe, savede lange 
brædder af, selvom de kunne nøjes med 
stumper. Nogle gemte værktøj og materi- 
aler på hemmelige skjulesteder. Alle 
ønskede at bygge den flotteste hytte på 
den korteste tid. Arbejdet var sjusket. Da 
tømmeret var sluppet op, huggede man 
materialer fra hinandens halvfærdige 
hytter. Så blev der ballade. Men allerede 
i løbet af få dage var børnene søgt sam= 
men i grupper. Værktøj og søm kom frem 
fra skjulestederne. Individualister, som 
kun ville bygge for sig selv, opfordrede 
andre til at være med. 

Da fædrene første gang besøgte pladsen 
ønskede de alle, at deres barns hold skulle 
være det bedste, ja forsøgte endda at 
hjælpe til at arbejdet blev ,, rigtigt” udført, 
indtil Glen erklærede, at det ikke var en 
husbygningskonkurrence. 

Da der kom ny materialeforsyning, var et 
lille samfund blevet skabt.” 
Udgangspunktet for bladets initiativ var 
erkendelsen af, at selvom forældrene idag 
har råd til at ofre mere på børnene end 
den forrige generation, har børnene dog 
idag mistet noget vidunderligt, som er 
gået tabt i det amerikanske samfund. 
Børnene er mere udviklede end deres 
forældre var i samme alder. Men en stor 
del af udviklingen har de fået forærende 


gennem radioen, fjernsynet, filmen og 
skolen, som ikke har udviklet deres livs- 
følelse og skabende kræfter. 


Den store have 
Af havearkitekt C. Th. Sørensen 712.21 


Der har jo nok været legepladser ved etageboliger længere til- 
bage i tiden, men her i landet kan vi dog stort set sige, at begrebet 
først har udviklet sig i de sidste tredive år. Er indstillingen lidt 
bitter, kan det siges, at begyndelsen var den, at da det ubebyggede 
areal blev større i forhold til det bebyggede, viste det sig billigere 
at plante roser og så græs end at betondække eller brolægge, og 
derfor blev legepladserne så småt lirket igennem. I virkeligheden 
var det nu boligselskaberne og ikke mindst disses arkitekter, der 
interesserede sig for sagen. I begyndelsen var det surt at nære 
denne interesse, men fra 1930 omtrent vendte billedet, og fra 
midten af dette decenium blev indretningen af ubebyggede area- 
ler en paragraf i byggevedtægter. 

Jeg skulle kunne redegøre for disse tredive års erfaringer i denne 
lille afhandling og desuden finde ud af, i hvilken retning udvik- 
lingen vil og bør gå. Men ingen af delene er let, det har kun i 
ringe udstrækning været muligt at gøre sikre iagttagelser af børns 
forhold til legemuligheder, og derfor er det endnu vanskeligere 
at tage varsler for fremtiden. 

Hvorledes har vi nu indrettet den art legepladser? Sandlege- 
pladsen er så utvivlsomt det vigtigste element. Alle undersøgelser 
— men meget metodiske undersøgelser mangler — siger ganske 
klart, at gode sandlegepladser tiltrækker børnene mere, og mere 
stadigt, end noget andet. Selv ret store børn leger gerne i sandet 
og kan her få afløb for fantasien i temmelig rigt mål. Men ind- 
retningen af sandlegepladser er en vanskelig ting. Det offentlige 
lægger særlig vægt på at forhindre, at hunde kan forurene sandet, 
men dette kan man ikke i praksis, medmindre der altid er børn, 
som kan holde dyrene borte. Der er fra de voksnes side en stærk 
aversion mod sandlegepladser, ,,sandkasser" som det hedder, 
fordi det menes, at sandet rummer en vis smittefare, men vel 
nok mest fordi en dårlig passet sandlegeplads let kommer til at 
se lidt uappetitlig ud. Sandlegepladsen skal være som en strand, 
der uden videre er en herlig legeplads. Vi kan vistnok skønne os 
til, at en sandlegeplads skal være så stor som mulig, der må være 
læ, så sandet ikke fyger, og det er meget vigtigt at sandet let kan 
fugtes, således at det er let at lege med. Jens Sigsgaard har gjort 
opmærksom på, at børnene gerne vil samles i små grupper i 
hver sit hjørne, pladsens ramme bør derfor formes som lutter 
små kroge. Det vigtigste er nu nok, at pladserne passes, sandet 
må altid være fugtigt, i hver fald på en del af pladsen, og det må 
holdes rent. Gåes det efter hver dag, måske to gange, med en 
fintandet rive, og dette ville ikke være noget stort arbejde, så 
tror jeg, at den gængse opfattelse af urenhed ville fortage sig. 
Ligeledes burde der gøres et arbejde for at finde frem til de 
bedst egnede sandsorter. 

Soppedamme — leg med vand — er herhjemme et sørgeligt kapitel. 
Børnene er lykkelige for soppedamme, de er næsten lige så 
yndede som sandet, tilmed nok så festlige og spændende. Men 
nu er det besynderligt, at medens soppedamme også er elskede 
—i hvert fald accepterede — af forældrene i Norge og Sverige og 
mange andre lande, så bliver soppedamme i vore boligkvarterer 

straks undsagte af forældrene. I hvert fald startes der straks 
protestadresser, og sådanne underskrives jo altid af alle, bør- 
nene kan blot ikke lave en modadresse. Jeg har været med til 
at indrette 11 soppedamme i boligbyggeri, men kun een, mærk- 
værdigt nok den første, er endnu i brug. Det ville være ønske- 
ligt, at der kunne ske en ændring i denne indstilling. 

Ellers indrettes der asfalterede pladser med legeapparater eller 
legeredskaber. I begyndelsen var der overvejende tale om vipper 
og gynger, så kom der klatrestativer, kolbøtteræk, springstøtter, 
glidebaner og karuseller. Der indrettes måske små legehuse, 
tegnes hinkeruder på asfalten og lægges store sten ind på pladsen. 
Legedyr som abstrakte skulpturer ses som en særlig stor indsats. 
I virkeligheden er disse indretninger ikke børnene til synderlig 
glæde. Når apparaterne er nye eller når der kommer en pludselig 
raptus over ungerne, så bruges tingene. De bruges også en del af 
ren og skær kedsommelighed. Sagen er vel let forståelig, det er 
passive legemuligheder, gode for aber, formodentlig da. I sandet 
kan der formes og skabes, i vandet er det spændende at soppe, 
lege med skibe og bygge havne, i en gammel båd, et bilvrag eller 
resterne af et aeroplan bliver fantasiens drømme virkelige. 

Af mange grunde må vi vel stadig indrette apparatlegepladser, 
men det er ikke rigtigt at lægge videre vægt på sådanne, de er 
kun af secundær værdi. 

Store græsarealer byder gode muligheder for gruppelege og bold- 
spil, de er sikkert af stor værdi. Værdien vokser med størrelsen, 
mange små plæner tåler ikke på langt nær det slid, som det samme 
areal samlet i et. Jeg er overbevist om, at dette er så betydnings- 
fuldt, at der bør tages hensyn til det ved valg af bebyggelses- 
former. De små stokke, der spredes jævnt og tæt, giver dårlige 
muligheder for udformningen af ,,de ubebyggede arealer". 
Der kan selvfølgelig siges langt mere om udviklingen og erfarin- 
gerne fra de tredive år, men i al korthed tror jeg, at det ovenfor 
sagte rummer det væsentlige om begge dele. Det må være mere 
betydningsfuldt at søge nye og bedre veje fremefter. 

Det er min tro, at skrammellegepladsen er en form, der bør vinde 
almindelig indpas i fremtiden. Den omtales andet steds i denne 
bog, og jeg vil gerne gøre opmærksom på, at jeg i tidsskriftet 
Byplan, nr. 1 i 1950 har redegjort for pladsen i Emdrup. Alt 
dette skal ikke gentages her. Jeg vil derimod gerne — lidt pre- 
tentiøst måske — søge at skitsere en udvikling, der synes ønskelig 
efter 30 års arbejde med den art problemer. 

Både børnene og de voksne får i virkeligheden alt for lidt ud af 
de kostbare arealer, der ligger om vore nye boligkvarterer. Målene 
sættes slet ikke højt nok fra bygherrernes side og beboerne viser 
en yderst ringe forståelse for de værdier, som de kunne være del- 
agtige i. En del af beboerne er ligeglade eller ligefrem ondsindede. 
De tror at kunne hævde sig ved at ødelægge det, der skulle 
gøre tilværelsen renere og bedre for kvarterets folk, selv om de 
godt ved, at det er sjofelt. ,,Vi skal sku nok bestemme, hvad 
børnene må lave." ,,Hvad rager det sådan en skallet gartner?” 
»Sku sådan et råddent rosenbed tage skade af, at man trækker 
sin søkkel over det?" 0. s. v. Det er en trist mentalitet, og somme 
tider har man et indtryk af, at den slags mennesker fredes. 

1. præmie i konkurrencen om en bebyggelses- 
plan ved Skovbrynet (Ringvej B4 og Hareskov- 
vej). Forslaget udarbejdet af arkitekt Peter 
Bredsdorff, medarbejdere Svend Erik Strand- 
berg og Tormod Olesen. 


Så er der de kloge. Lejerforeningernes helte, der ved, at der er 
der sådan og der er der sådan og sådan må der også være her. 
Alt det, som teknikerne ud fra erfaringer og viden og evner har 
skabt netop til dette område skal være anderledes, ud fra noget 
en tilfældig beboer har set et tilfældigt sted. Om lejere vidste, 
hvor meget fortræd denne skidtvigtighed gør, hvad den koster 
og hvad den ødelægger, så ville de nok være lidt forsigtige over for 
veltalenhed. 

Men noget bedre i fremtiden. 

Ved et af vore bedre og større boligkvarterer har haveanlæggene 
en ret antagelig størrelse, har kostet mange penge i anlæg og 
kræver årlig ret store udgifter til pasningen. Denne foregår nu 
gerne på den måde, at arbejdet liciteres ud til en anlægsgartner 
som kun kan sørge for, at der klippes græs, rives og renses i plant- 
ningerne sommeren igennem — hvilket i reglen er skadeligt — og 
endelig graves der hvert efterår, hvilket måske også er forkert. 
Der er ikke noget at bebrejde anlægsgartneren, han kan ikke 
fordybe sig i tyve forskellige boligområder, og der er heller ikke 
noget at bebrejde boligselskabet, der har engageret havearkitekt 
til udformningen, fået magistratens godkendelse af planerne og 
nu betaler pasningen efter tarifmæssig løn. Det er alt sammen 
i orden og det er dog sløjt. 

I et kvarter med 800 å 1000 lejligheder kan der godt være op 
mod 5 hektar haveanlæg. Det svarer til en gammeldags herre- 
gårdshave, og der kan vistnok trækkes andre paralleller end netop 
størrelsen. Der eksisterede i sin tid en stor stand af fine og dygtige 
herregårdsgartnere, der findes endnu nogle få tilbage, men det 
går rivende ned ad bakke. Det er egentlig lige til, at der er brug 
for den samme type ved nutidens kollektive haveanlæg. I sin tid 
troede jeg, at legepladsproblemet lod sig ordne om vi sørgede for 
at indrette store legepladser, hvor der senere kunne bygges lege- 
huse, idet man vel efterhånden ville komme ind på at ansætte 
legetanter. Men de voksnes have og børnenes legeplads hører 
dog vistnok helt anderledes sammen. I gamle dage var det fint 
at være slotsgartner på Glorup, det var et ansvar og en livsopgave. 
I vore dage vil de rigtige mennesker så udmærket kunne få en 
lykkelig tilværelse, et udviklende ansvar og en dejlig opgave ud 
af at være gartner i Ryparken, på Bispebjerg, i Voldparken eller 
hvad de mange kvarterer nu hedder. Og en bedre ordning be- 
høver slet ikke at medføre nogen som helst udgift. Det er blot et 
spørgsmål om at bruge pengene på en anden måde. Der er i 
tiden en usalig og ulykkelig trang til at samle alt i mægtige opbyg- 
ninger, hvor den enkelte kun er et ansvarsløst nummer, som 
nok får en rigelig pengeløn, men heller ikke andet. I store industri- 
virksomheder er det måske nødvendigt at give mennesker så- 
danne vilkår, men det er urimeligt at gartnere efterhånden bliver 
en slags samlebåndsarbejdere. 

Nu er det ganske vist således, at såfremt et boligselskab i dag 
bad mig komme med ti eller tyve gartnere til sådanne stillinger, 
så ville det være svært for ikke at sige umuligt at skaffe de rigtige 
folk. Nogle egnede gemmer sig dog rundt om, og får man først 
begyndt, skulle der nok komme udvikling i sagen. 

Hvordan skulle en sådan gartner nu være? 

ØE 


Ja, han må først og fremmest være en dygtig fagmand, og han må 
være flittig. Det kan ikke nytte, vi får folk af den type, der kun 
er interesserede i at blive vel anbragt i fast stilling og hæve den 
størst mulige gage for de mindst mulige anstrengelser. Efter- 
hånden er gartnere svært indstillede på pæne klæder og lune og 
hyggelige kontorer, en social position med bil og standsmæssig 
levemåde. Folk med sådanne mål dur ikke til denne gerning, 
hvor udmærkede de ellers kan være. 

Vor gartner må først og fremmest være besjælet af en brændende 
lyst til at gøre en gartnerisk indsats i sin plads. Det må være hans 
opgave at gøre det anlæg, den have, som han får at virke med, 
til noget skønt og yndigt, et paradis for beboerne og deres børn, 
akkurat som den gamle herregårdsgartner gjorde sin have til en 
seværdighed for egnens folk og en stolthed for herskabet. 

Vore anlæg kunne da blive noget helt andet end nu, langt skøn- 
nere, frodigere og mere blomsterrige. Ret beset er en have- 
arkitekt nemlig en slags komponist, hans planer skal føres ud i 
livet af en gartner, og det er afgørende, hvordan denne opfatter 
melodien. Den fine gartner ville sørge for, at det plantede ud- 

Skitseforslag til et boligkvarter 

Af havearkitekt C. Th. Sørensen 

Regnes der med mere samlede bebyggelses- 
former, kunne vi få grønne arealer, som det er 
vist i skemaet her, der gælder for et areal syd 
for Roskildevej vest for København. 
Bebyggelsen er adskilt fra den stærkt trafikerede 
vej ved et bælte af skov, som også giver læ. 
Der er store grønne fælleder til boldspil, gode 
skrammellegepladser, gode muligheder for små- 
børnslegepladser, rolige opholdshaver for voksne 
og torve, som kan formes til skønne og hyggelige 
rum med hvert sit særpræg. 


1. Hovedvej 2. Skovbælte 3. Garager 
5. Fælled 6. Småbørnslegeplads 
7. Skrammellegeplads 8. Blomsterhave 


ARERROnV: 


vikler sig rigtigt, at der efterplantes, hvor noget går ud, tyndes 
og beskæres hvor dette er nødvendigt og han vil kunne udvikle 
et blomsterflor, som det nu slet ikke kan nytte at regne med. 
Men denne nye ,,herregårdsgartner" får det svært på en måde, 
hvor hans gamle kollega havde det let eller i hvert fald langt 
lettere. Den gamle herregårdsgartners herskab var naturligvis 
»med" i hans arbejde, ødelagde ikke noget, og når egnens folk 
var gæster i parken, faldt det dem slet ikke ind at gøre fortræd. 
I vore dage må gartneren i et boligkvarter eje nogle sjældne 
menneskelige egenskaber. Han må kunne opdrage beboerne og 
ikke mindst beboernes børn. Men det betyder, at han må holde 
af mennesker. Han må ikke være bussemand for ,,de forbandede 
unger", men alle børnenes gode ven, et begreb ,som ,, Jonas" var 
det på skrammellegepladsen i Emdrup. Det er ikke mange men- 
nesker, der er sådan indrettede, men nogle er der, vi har måske 
lov at håbe, at der er nok til vort brug. 

Som haveanlæg og legepladser nu hører sammen, således var det 
vistnok hensigtsmæssigt at begge dele passedes af samme mand 
— eller kvinde. 

Hvad kan der så blive bedre ved en sådan ordning, udover det 
rent havemæssige? 

Sandlegepladserne vil kunne holdes bedre, måske bliver det så 
muligt at forsøge med soppedamme igen, og det skulle være 
nogenlunde let for gartneren at holde opsyn med skrammellege- 
pladser, således at vi kan indrette mange sådanne. 

Det ville måske være lønnende at bygge et drivhus til gartneren. 
Her kunne han modtage beboernes blomster til pleje og rekrea- 
tion, men det vigtigste skulle være, at børnene fandt ind til ham 
her, og blev velkomne. De ville trives i varmen på kolde dage 
og de ville være lykkelige for at hjælpe til med at plante og så, 
sætte stiklinger og binde blomster op. De ville kunne lære uendelig 
meget om planter og liv, men også nænsomhed og forståelse. I 
sammenhæng dermed bør der måske indrettes haver til børnene. 
En have ved hjemmet, tilgængelig nårsomhelst, vil sikkert være 
langt mere værd end en almindelig skolehave. 

Dyrehold ligger lige for. Gartneren må selvfølgelig bo midt i det 
hele, hvis han holder høns vil disse være en oplevelse for børnene, 
gæs kan måske græsse visse plæner, får eller geder er muligheder, 
et æsel er tænkeligt og hvorfor skulle der ikke være påfugle. 
Læser boligselskabernes administratorer disse linier, hører jeg de 
herrer sige, gud faderbevares, hvor skal pengene komme fra? 
Jeg tror slet ikke det hele vil koste noget som helst. De bruger 
pengene alligevel, men på en trist og kedelig måde. Og skulle det 
nu også koste lidt mere, hvad kunne der så ikke spares om børns 
aktivitet for tilsvining og ødelæggelse tog en anden retning. Også 
de voksnes mentalitet ville kunne ændres på den vis. Værst bliver 
det med lejerforeningernes politikere, men også disse må vel 
kunne neutraliseres. 

Det må være fremtiden. Jeg synes, det er let at tænke sig, hvordan 
gartner Blåe på Emdrup Banke kappes med Grøn i Voldparken 
og Hvid i Ryparken og hver især er dygtig på sin måde, personlig- 
heder som Maar på Gisselfeldt, Jørgensen på Hardenberg og 
Bruun på Bernstorff. 

Legeskulptur 


Medens man herhjemme ved indretning af legepladser stadig 
arbejder med ,,legeredskaber”, der er mere eller mindre mekani- 
serede, har man allerede for et stykke tid siden i Sverige stiftet 
bekendtskab med et nyt begreb: ,,legeskulpturen"”. 

Legeskulpturen har for børnene den samme funktion som lege- 
redskaberne — en pladsbesparende underholdning. 

Det er den unge danske billedhugger Egon Møller Nielsen, der 
i flere år har arbejdet i Sverige, som udfra sin store glæde for 
børn har skabt denne nye allerede populære form for skulptur. 
Allerede Kai Nielsen og Ivar Bentsen har i sin tid været inde på 
tanken om at skabe en intim kontakt mellem barnet og skulp- 
turen, således i deres arbejde med Blågårdsplads, hvor figurernes 
sluttede, rundede former ligesom indbyder børn til at klatre og 

lave sjov. 

Egon Møller Nielsen har ført tanken videre frem og konsekvent 
skabt en stor frodig form, som åbner sig for børnene, tiltrækker 
dem og giver dem bevægelsens befrielse og spændingens sødme. 
En form som giver mulighed for tilfredsstillelse af børnenes mest 
primære legelyster: krybe, klatre og kure. Krybe i skjul kræver: et 
hul — en åbning, klatre: fodfæste og gribesteder og kure: faldende 
kurver, som varsomt sender de klatrelystne tilbage til den faste 
jord. 

Børnene selv har givet ham den første impuls ved at fremføre 
det meningsløse i alle disse skulpturer, som ikke ,,var til noget". 
Den første legeskulptur, som af Stockholm kommune er opstillet 
i ,,Humlegården", er udført i slebet kunststen og står i et sand- 
bassin, omgivet af græsarealer. 

Det er Stockholms energiske og iderige stadsgartner Holger Blom, 
som har set de store muligheder i arrangementet, som i sandhed 
er blevet den store succes. Børnene kan ikke lade den være. Og 
når de er lagt i seng, lister de voksne sig i ly af mørket ned til 
skulpturen og bliver børn igen. 

Folk har virkelig fået øjnene op for dette stykke friluftsskulptur 
som også kan bruges til noget. Skulpturen er blevet folkekunst. 
Egon Møller Nielsen er allerede nu i fuld gang med at bygge 
videre på erfaringerne fra sin første legeskulptur. I denne arbej- 
dede han med form, i den næste arbejder han med rum. 

Med udgangspunkt i et kugleformet legeme huler han ud og 
skaber forskelligartede rum, som i en bevidst opbygget rytme 
giver børnene en stærk rumlig oplevelse. 

Denne opgave stiller helt nye krav, her hvor alt sker inden for 
en skals skærmende dække. Forældres skepsis og krav om opsyn 
og kontrol har måttet afpareres, børnenes sikkerhed varetages. 
Rumoplevelsen er uden chokvirkning. På intet punkt risikerer 
barnet at føle sig levende begravet eller blive gemt eller glemt i 
utilgængelige lommer. Arbejdet med denne rumlabyrint er nu 
afsluttet, og der eksperimenteres videre med en rutchebane. 
Successen i Stockholm synes klart at vise, at disse legeskulpturer 
har et dobbelt indhold: uden mekanik at tilfredsstille barnets 
behov for bevægelse og spænding og samtidig gøre den abstrakte 
friluftsskulptur til nærværende folkelig kunst. OTTE 

Kai Nielsen og Ivar Bentsen: Blågårdsplads. 


Legeplads i tætbefolket arbejderkvarter på! 


Nørrebro (se plan side 22) 


Egon Møller Nielsen i sit atelier under arbejdet. 


med den første legeskulptur 


| 
| 


| 

Legekuglen er udhulet ved et sindrigt system 
af flaskeformede rum, som er tilgængeligt fra 
et hul lige over jorden. Herigennem føres bør- 
nene opad mod kuglens pol og fra dette det 
højeste punkt får de et rundkig, førend de 
glider tilbage til jorden. 

Bunden i kamrene har overalt en stigning, som 
tvinger til stadig fremadskridende bevægelse. 
Flere steder er der udsparet åbninger, hvorfra 
lyset kan trænge ind i kuglens indre og til- 
syn foretages. 

Legekuglen er fornylig opstillet i Kårrtorp. 


Egon Møller Nielsen: Legeskulptur, opstillet 
i bebyggelsen ,,Humlegården” i Stockholm. 
Formen er blevet til udfra børnenes behov for 
at krybe, klatre og kure. Figuren er udført i 
slebet kunststen og står i et sandbassin, om- 


givet af græs 


Legeparken 

Forslag udarbejdet af arkitekterne M.A.A. Poul Erik Skriver og 
Ole Thomassen 

Tildelt 1. præmie i A5's legepladskonkurrence 1947 712.21 


Det er næppe overdrevet at påstå, at fornyelsen af vor bolig- og 
socialpolitik med henblik på de yngste aldersklasser i befolkningen 
er en absolut nødvendighed for byernes samfundsmæssige trivsel. 
Byernes muligheder for kulturel udfoldelse og nuanceret menne- 
skeligt samvær vil være begrænset til et fåtal, sålænge vi i plan- 
lægningen af vore byer og i opbygningen af vore almindelige 
boligkvarterer påtvinger familielivet unødvendige byrder og 
systematisk lægger hindringer i vejen for børns harmoniske vækst. 
Byfamiliens arbejdsvilkår og bysamfundets hele sociale opbygning 
har skabt behovet for børneinstitutioner — ikke blot som det hårdt 
tiltrængte supplement til boligbebyggelsen, men også som en 
betydningsfuld socialpædagogisk faktor. Manglen på disse insti- 
tutioner vil ikke være afhjulpet inden for en overskuelig årrække 
til trods for det utal af menneskelige tragedier, der er resultatet 
af afslag fra de overfyldte vuggestuer og daghjem, og institutions- 
manglen vil kunne få alvorlige samfundsmæssige følger. 

På denne baggrund får legepladssagen øget betydning. Ikke fordi 
legepladserne helt kan erstatte institutionerne, men fordi øgede 
lege- og beskæftigelsesmuligheder for bybørnene i nogen grad giver 
kompensation for den alvorlige mangel på børneinstitutioner. 

Det er i denne forbindelse først og fremmest den store legeplads 
— eller rettere legepark — der tænkes på, men det gælder også i 
mindre grad småbørnslegepladserne. Legeparken tilfredsstiller 
imidlertid ikke blot den lokale bebyggelses eller en bestemt 
aldersgruppes behov, men kan samle et helt bykvarters børn og 
give legemuligheder for alle aldersgrupper. 

Legeparken må give beskæftigelsesmuligheder også under dårlige 
vejrforhold og stiller således særlige krav til de overfladebehand- 
lede og overdækkede arealers udformning, og det er da nærlig- 
gende at udforme de overdækkede arealer som opholdsrum med 
småværksteder — med andre ord — som fritidshjem. 

Nu er fritidshjemmet ydermere den af børneinstitutionerne, hvis 
virksomhed er mest problematisk. Til trods for at der f.eks. i 
København er relativt få fritidshjem, har disse en bemærkelses- 
værdig ringe søgning — i modsætning til børnehaverne, der er 
overfyldte. Fritidshjemmene er nemlig ikke blevet det, som 
navnet tilsigter, ,,hjemf, hvor alle børnene kommer af fri vilje, 
men steder, hvor mange af dem anbringes af forældrene. Fritids- 
hjemmene er kommet i miskredit til trods for deres socialpæda- 
gogiske muligheder. 

Atmosfæren fra de gamle børneasyler hænger endnu ved mange 
fritidshjem, og at disse er camouflerede karantænestationer under- 
streges yderligere derved, at mange børn dagligt giver møde på 
fritidshjemmene efter tilhold fra børneværnet. Også i udform- 
ningen er fritidshjemmene grebet galt an. De er i hovedsagen 
lagt an på indendørsophold og giver hyppigt ingen mulighed for 
udendørs beskæftigelse. Legepladsen ved fritidshjemmene er ikke 
udformet i forbindelse med værkstederne og giver ingen mulighed 
for varierende lege og udviklende friluftsliv. 

Fremtidens boligpolitik må tage øget 
hensyn til børnene 


Børneinstitutionerne har både soci- 
al og pædagogisk værdi 


Forbedrede legemuligheder vil give 
kompensation for institutionsmang- | 
len 


Legeparkens muligheder må videre- 
udvikles 


Fritidshjemmene er i miskredit 


Kombinationen af legepark og fri- 
tidshjem vil forny begge institutio- 
ner 


Legeparkernes oprettelse møder van- 
skeligheder 


Byggelovgivningen er en løftestang 


De mellemstore legepladser må sik- 
res i de nye boligkvarterer 


Legepladser i den eksisterende bolig- 
masse er en saneringsopgave 


Den store legepark må være en op- 
gave for det offentlige 


Et konkret forslag 


En kombination derimod af fritidshjem og legepark vil afgørende 
ændre dette forhold. På den ene side vil legeparkens muligheder 
blive uddybet og suppleret og på den anden side vil fritidshjem- 
met få bedre muligheder for at svare til navnet gennem udvidel- 
sen af arbejdsrammerne og kontakten med de frie legearealer. 
Og i virkeligheden vil der også blive tale om en billig form for 
fritidshjem. 

Organisatorisk kræver en sådan kombination selvfølgeligt et snæ- 
vert samarbejde mellem legepladsleder og lederen af fritidshjem- 
met — men de organisatoriske vanskeligheder er ganske under- 
ordnede i sammenligning med vanskelighederne ved overhovedet 
at oprette disse arealkrævende legepladser. 

Legeparker af den nødvendige størrelse på op mod 1 ha fore- 
kommer endnu mange at være en luksusforanstaltning. Det er 
endnu ikke lykkedes at overvinde den nærighed, der bærer an- 
svaret for byernes høje grundudnyttelse og underforsyning med 
friarealer. 

Den nye bygningslovgivning har ganske vist været en løftestang 
for en mere fremsynet park- og boligpolitik, idet bl. a. oprettelsen 
af småbørnslegepladser er blevet sikret ved nybyggeri. Men 
vanskelighederne melder sig for de noget større legepladser, hvis 
oprettelse også burde påhvile bygherrerne, men som i vid ud- 
strækning er blevet negligeret i det nye forstadsbyggeri, alene fordi 
der ikke er lovhjemmel for, at de private bygherrer i fællesskab 
skal indrette større legepladser, såfremt det samlede byggeri over- 
skrider en vis størrelse. 

I flere af boligselskabernes større samlede komplekser er der op- 
nået anstændige legepladsforhold, ligesom Københavns kommune 
har anlagt enkelte mellemstore legepladser i ældre boligkvarterer. 
Men vi må nå frem til en praksis, der sikrer oprettelsen af de 
mellemstore legepladser i ethvert nyt boligkvarter på samme 
måde, som sandlegepladsen sikres for den enkelte bebyggelse. 
For den eksisterende tætbebyggede boligmasse må det påhvile de 
respektive kommuner gennem indgreb af forskellig grad — gård- 
rydning, karréudhuling og radikal sanering — at oprette hen- 
holdsvis sandlegepladser, større redskabslegepladser og legeparker. 
Denne sag er en så vigtig side af hele saneringsproblemet, at det 
ikke var urimeligt, om selve saneringens etaper blev tilrettelagt 
på grundlag af behovet for disse tre kategorier af friarealer. 
Også for nybyggeriet gælder det imidlertid, at oprettelsen af de 
største legepladser — legeparkerne — må påhvile det offentlige. Her 
er tale om en opgave, der, hvad angår arealkrav og gennem- 
førelse, er af en sådan art, at den ikke vil kunne løses i tilslutning 
til nybyggeriet, men må sikres på linie med .de større rekreative 
arealer og således indgå som led i myndighedernes byplandispo- 
sitioner. 

For at konkretisere den opgave at kombinere fritidshjem og 
legepark og for samtidig at pege på en situation, der er typisk 
for det igangværende hovedstadsprægede omegnsbyggeri, har 
man i det efterfølgende skitseret en legepark for et område 
i Hvidovre, indenfor hvilket der efter al sandsynlighed i løbet 
af en halv snes år må opstå et lege- og beskæftigelsesproblem 
for en meget stor børneskare. 

Lederbolig og fritidshjem. Facade mod sydøst. De frie fagadefelter kan jævnligt dekoreres af børnene 


Legepark i Hvidovre 

Beskrivelse 

Det valgte opland for legeparken ligger i Hvidovre 
kommune mellem Hvidovrevej og Københavns kom- 
munegrænse og begrænses mod nord af Vestbanen og 
mod syd af Vigerslevallés forlængelse. 

Det betydelige etagehusbyggeri i dette kvarter har i 
løbet af de senere år mangedoblet antallet af beboere 
inden for området, og byplanens byggezoner lader for- 
mode, at området efter endelig udbygning vil komme 
til at omfatte omkr. 12.000 indbyggere, hvoraf man 
må regne, at ca. 3.000 er børn under 14 år. 

I Hvidovre byplan er der sikret et grønt park- og 
rekreationsareal på ca. 4 ha langs grænsen mod Kø- 
og i dette forslag er der regnet med at 
reservere ca. I ha af dette areal. til legepark med byg- 
ninger. I tilknytning hertil tænkes reserveret plads til 
skolehaver og en boldbane, mens de resterende dele 
af arealet foreslås udlagt som parkarealer med en sti- 
forbindelse langs Damhusåen. 

Legeparken er barnets fristed, hvor det har mulighed 
for al slags fritidsbeskæftigelse og hvile. 

Også skolehaven hører til legepladsen. Barnet går ud 
at lege, når det går i skolehave. Det er ikke længere 
et pligtarbejde i forbindelse med skolearbejdet. 
Legepladsens område er delt op i flere afdelinger, så 
de forskellige aldersgrupper af børn kan lege uafhæn- 
gige af hinanden. 


benhavn, 


Nærmest indgangen, der kan overses fra legeplads- 
lederens kontor, ligger småbørnslegepladsen. Småbør- 
nene i alderen 1—6 år har måske en primitiv sand- 
kasse, hvor de bor, men vil gerne med mor i lege- 
parken. Der er mere plads, en græsplæne med kravle- 
gårde til de mindste og en ufarlig cykelbane, hvor de 
mindste cyklister kan køre på deres 3-hjulede cykler. 
Skrammellegepladsen er de store børns sandkasse. 
Børnene kommer slæbende med bræddestumper og 
kasserede byggematerialer, som bliver afleverede i 
skrammelgården til den kammerat, de har valgt til 
depotbestyrer. I lækrogene i plantningerne og i det 
lavvandede bassin bygger de huler og balihytter. I 
bassinet kan de prøvesejle deres selvbyggede både. 
Kommer der en byge, søger børnene ind under det 
store halvtag og arbejder videre med biler og skibe. 
I perioder efter regnskyl og om vinteren må skrammel- 
legepladsen desværre lukkes. Men det er der også taget 
hensyn til. 

Et område af legeparken er asfalteret. Børnene kan 

hinke paradis, gynge og klatre eller løbe på rulle- | 
skøjter på den store asfaltbane. 


En lille gruppe børn instuderer en gang imellem en (ff 


komedie eller måske en revue, som de fremfører på | 
den lille friluftsscene — og rulleskøjtebanen bliver til- | 
skuerplads. 
Når solen bager, så man ikke gider røre sig, er det | 
dejligt at soppe og lade sig overbruse i soppebassinets | 
sollune hjørne — og bagefter op på græsset og arbejde | 
sig tør og varm i ribber og klatretårn eller lade sig | 
bage af solen i det saftige græs på den fredelige del af 
plænen — hvilepladsen. | 
Hen under aften frister køligheden til fodbold på den | 
store boldbane, der ligger mod syd lige udenfor den 
egentlige legepark. 

Men der er mange dage, hvor vejret slet ikke tilskyn- | 
der til at være ude. Heldigvis kan børnene alligevel | 
komme i legeparken, i værkstederne, hvor de kan 
fremstille mange af de ting, de senere skal bruge till | 
byggeriet på legepladsen, eller de kan lade fantasien | 
få afløb i farver og ler. 
I den lille læsestue står der spændende bøger om al | 
den teknik, børnene kommer i berøring med ved 
deres arbejde. De børn, der hjemme må læse lektier 
under dårlige forhold, gør det gerne her i læsestuen 
eller i den rolige gård, der er knyttet til stuen. Mange 
børn tilbringer hele dagen i legeparken og tager en 
madpakke med. Den kan de spise i børnenes egen 
restauration, hvor de kan købe billig mælk og kakao. 
I godt vejr sidder børnene ude på terrassen. Kommer 
der en byge, må de rykke ind i salen, der undertiden 
bruges til legesal. I dårligt vejr kommer kun stam- 
gæsterne, og de kan spise i den lille spisestue. 
Stamgæsterne, det er dem, der før var fritidshjems- 
børn. De kommer i legeparken på lige fod med de 
andre børn, men de kommer hver dag, for mor er 
på arbejde. De har deres egen garderobe og melder 
til legepladslederen, at de er kommet. Til gengæld får 
de udleveret en bon, for hvilken de kan købe mælk 
og kakao. 

Legeparken er børnenes egen. De holder selv justits, 
vælger råd og dommere, tilsynsførende og tillidsmænd. 
Men der kan være små terrorister, og der kan være 
opgaver børnene kun kan løse ved hjælp af en erfaren 
rådgiver. Derfor må der være en legepladsleder og 
helst et par medhjælpere, pædagoger, der ved kloge 
råd gør det muligt for børnene fuldt ud at udnytte 
legeparkens mange muligheder. 


Småbørnslegeplads 


i 


Redskabslegepla 


va 


Skitseforlag til legepark i Hvidovre 
Af arkitekterne Poul Erik Skriver og Ole Thomassen 

Herover oversigtsplan i 1:4000 af en del af 
det 4 ha store areal, der i Hvidovre byplan 
er sikret som park- og rekreationsområde. 

I forslaget er der regnet med at reservere ca. 
I ha af arealet til selve legeparken med byg- 
ninger. Arealet ligger langs grænsen til Køben- 


havns kommune. 


Til højre legeparken i 1:600. Indgangen er ved 
fritidshjemmet mod nord og kan overses fra 
legepladslederens kontor. 

Skolehaver og boldbane er en del af anlægget, 
som indenfor sine rammer giver mulighed for 
tilfredsstillelse af alle aldersgruppers legebehov 
isoleret fra hinanden. 

forstadskvarter 

Baldplads haverne mindre, idet disse aflastes af park- og 
legebæltet. 

Anlægget af lokalparker og legepladser i ét 
Småbørnslegepladsen i 1:300, beliggende i lege- og parkbæltet udfor stien, der Sorbinder sammenhængende bælte giver en billigere ved- 
de blinde adgangsveje 

ligeholdelse og en mere effektiv udnyttelse. 


Holger Danskes Vej 


Godthåbsvej 


Forslag til gårdsanering 
Af arkitekterne Edith Larsen og Ole Nørgaard 


Principiel løsning af legepladsproblemet i til- 
knytning til sanering af karrégård. Karréen 
har 140 børn i legealderen. Spredte cykelskure 
samles i hver ende af gården med nem adgang 
gennem portene. Skarnkasser anbringes også 
her og i det afgrænsede rum bagved indrettes 
banke- og tørrestativer. Fællesanlægget er en 
varieret legeplads med 2 græsplæner, som 
skiftevis aflukkes. Skrammellegepladsen er om- 
givet af et plankeværk og skærmes af træer. 
Legehuset indeholder et rum til lederen og et 
friluftsrum. Om efteråret kan børnene under 
lederens vejledning lukke huset, så det kan 
bruges til småsløjd m. v. 


Forslag til færdselslegeplads 
Af havearkitekt E. Langkilde og arkitekterne 
Knud Billund og Bernt Winding 


På pladsen skulle færdselslæren gøres til en leg 
for børnene, idet de selv er trafikanter og 
færdselspoliti. Fra de er ganske små kunne de 
herved få indpodet færdselskultur ad frivillig- 
hedens vej. Legepladsen tænkes anvendt over- 
vejende til kørende trafik. Der opstilles vej- 
banen rundt de nødvendige færdselstavler. 
Der indrettes et legehus, hvorfra lederen kan 
udlåne værktøj og materiale til bygning og 
reparation af sæbekassevogne m. v. 

Institutionslegepladsen 
Af arkitekt M.A.A. Ole Bang 


FT 2.27 


Børnehave-legepladsen 
Denne form for legeplads indtager en forholdsvis stor 
plads i de små børns første organiserede tilværelse. 

I børnehaven og delvis i småbørnsskolen er legen 
stadigvæk et overvejende element i børnenes liv og 
en stor del af tiden tilbringes ude, såvidt vejret til- 
lader det. 

Derfor er det af yderste vigtighed, at legepladsen får 
en sådan størrelse, at den kan udformes under størst 
mulig hensyntagen til børnenes legebehov. 

En børnehave skulle jo, som selve ordet angiver, være 
en have, men den danske børnehave af idag har ikke 
meget med en have at gøre. 
Børnehavelegepladserne er små og med udlæg af be- 
fæstet areal bliver der ikke såmeget areal tilbage, at 
en havemæssig udnyttelse kan komme på tale. 
Under disse omstændigheder er det forståeligt, at de 
velmente tilløb, der har været med lidt blomster i bede 
og grøn staffage, har givet dårlige erfaringer. Børnene 
ødelagde det, fordi de ikke holdt af det, fordi det ikke 
var et naturligt led i børnehavens liv. De voksne har 
taget konsekvensen: børn ødelægger planter og skal 
der indhegnes med grønt, må det være hårdføre 
arter, det der populært kaldes pigtrådsbuske. 
Baggrunden for hbørnehavelegepladsernes beskedne 
standard må søges i de regler for indretning af insti- 
tutioner, som er udarbejdet af den forebyggende 
børneforsorg og udsendt af arbejds- og socialmini- 
steriet. 

I ministeriets bekendtgørelse af 6.7.51 af vejledende 
regler for indretning af institutioner for forebyggende 
børneforsorg er der givet følgende retningslinier: 

Ved indretning af børneinstitutioner i boligblokke er det næsten 
umuligt at tilvejebringe tilfredsstillende legepladsforhoid. 

Børneinspektoratet afviser nu forslag til indretning af børne- 
institutioner i sammenlagte lejligheder, eller henviser dem 
ihvertfald til beliggenhed i gavle, hvor de kan få egen indgang. 

Almindelige bestemmelser (uddrag): ,,På legepladsen, 
der bør have så megen sol som muligt og skærmes ved 
læplantninger 0. 1., bør der være et overdækket sted 
(læskur) til ly for børnene i regnvejr. 

Det er fordelagtigt, at der på legepladsen er adgang 
til drikkevand fra hensigtsmæssig drikkeanordning.f 
Børnehavens legeplads: ,,Legepladsen bør så vidt 
muligt ligge i umiddelbar forbindelse med børne- 
havens lokaler. Der bør beregnes rigelig plads pr. barn 
og ikke under 5 m2 pr. barn. 

Hvis legepladsen er tilstrækkelig stor, anbefales det, at 
en del belægges med betonstøbning eller asfalt, medens 
resten udlægges som småhaver eller fælleshaver, som 
naturterræn eller skrammellegeplads. På legepladsen bør 
findes et læskur og et redskabsrum til transportable 
legeredskaber, bænke o. 1. Såvidt muligt bør der ind- 
rettes en drikkefontæne. Det er vigtigt, at legepladsen 
er omgivet af et rækværk, som hindrer børnene i at 
komme i forbindelse med uvedkommende personer 
uden for legepladsen, ligesom lågen til legepladsen 
bør være således indrettet, at børnene ikke selv kan 
lukke den op.” 

Reglerne for fritidshjemmets legeplads har desuden 
en passus om, at ,,den bør forsynes med passende le- 
geredskaber for børnenes forskellige alderstrin”. 


Som det fremgår, behandles i det store og hele børne- 
havelegepladsen efter samme retningslinier som skole- 
legepladsen, hvis funktion er meget enklere. 
Medens de danske officielle vejledninger er meget 
utilstrækkelige og i arealansættelsen med et minimum 
på 5m? pr. barn (der i praksis må betragtes som 
maksimum) endda ligger under de for skolelegeplad- 
sen fastsatte bestemmelser om min. 200 m2 pr. klasse 
(ca. 6 m2 pr. barn) er der i England i de sidste år 
fremkommet et meget stort officielt materiale, hvor 
småbørnslegepladsens størrelse og nærmere udform- 
ning er indgående behandlet. 

I de engelske skoleregulativer af 1945, som kom i til- 
knytning til den nye skolelov af 1944, er arealbehovet 
for legepladser (garden playing space) til børnehaver 
fastlagt således: 200 sq.f. (18,6 m2) pr. barn, heraf 
1/5 (ca. 3,72 m2) befæstet. I undervisningsministeriets 
memorandum til regulativerne er der givet nærmere 
retningslinier for udformningen af legearealet. I stk. 4 


hedder det: 


»Det er særdeles ønskeligt, at interessante træk ved 
grunden bevares. 

a) En del af det befæstede areal må formes som en 
loggia eller en lukket veranda. Resten af arealet må 
udlægges som have med græs, træer, buske, blomster- 
bede og stier. Der skal være en lille køkkenhave og 
et sted, hvor børnene kan grave. 

c) I visse dele af haven skal der tilvejebringes skygge 
og læ for fremherskende vinde. 


En taphane til brug for børnene er nyttig. Sandkasse 
må indrettes.” 


> Børnehave i Brighton 
; Børnehaven her er et af de første resultater R 
; af det engelske børnehaveråds oplysnings- i Ge 
arbejde bl. a. ved udsendelse af den neden- z CS 
for citerede betænkning (Designing The New i (gr 
SE 


Nursery Schools). 

Selvom de frie arealers udformning have- 
kunstnerisk set kan siges at være en over- 
romantisk karikatur, giver den dog et bil- 
lede af de mange hensyn, der bør tages til 

op mod klatretræer. 


I 1950 udsendte det engelske børnehaveråd (Nursery 
School Association of Great Britain and Northern 
Ireland) en pjece: De ny børnehavers planlægning 
(Designing The New Nursery Schools). Pjecen var ud- 
arbejdet af en alsidig kommité, nedsat af rådet, og 
skildrer de retningslinier, hvorefter en forsøgsbørne- 
have blev opført i Cookham, Berkshire i foråret 1951. 
Udgangspunktet for disse bestræbelser var, ved hjælp 
af nye, lette konstruktioner at bringe anlægsudgif- 
terne for de nye børnehaver væsentligt ned. 

Også legepladsen og det øvrige friareal blev behandlet 
efter de nyeste retningslinier ved anlægget af den nye 
forsøgsbørnehave. I pjecen skrives i et særligt afsnit 
om udendørsarealet (The nursery school garden): 


»Det er næppe muligt at overvurdere betydningen af 
udendørsarealet. Hele året rundt, når vejret tillader 
det, er børnene ude i lange tidsrum. 
En velanlagt have får børnene til at foretrække at 
være ude, og da den således er en udvidelse af lege- 
rummet, må den udformes, så den er både psykisk 
og fysisk stimulerende. 
Sædvanligvis opføres bygningen i grundens nordside. 
Når hovedparten af arealet ligger på den ene side af 
bygningen, er det lettere at iagttage børnenes leg, 
men de lidt ældre vil dog have fornøjelse af et lille 
sted, hvor de kan være uden altfor direkte opsyn. 
En god lokal gartner vil anbefale ikke altfor kostbare 
hækplanter, som gror godt på stedet. Anvendelige 
stedsegrønne planter er Liguster og Benved. Bøg og 
Hvidbøg hver for sig eller blandet giver en stærk hæk, 
og skønt de har løvskifte, bliver bladene siddende om 
vinteren, så de ikke er så nøgne. 
Foretagsomme børnehaveledere samler hvad de kan 
få fat på af kasser, planker, tønder, stiger, bildæk og 
lign. Disse ting foruden haveredskaber, trillebør og 
slåmaskine kræver mere plads end der normalt er i 
selve bygningen og i barnevognsskuret, så det må 
sikkert overvejes at lave et skur i haven. Ved udform- 
ning af haven er det bedst i første omgang at anlægge 


hovedtrækkene som indhegning, befæstet areal og de 
vigtigste stier, og så lade de øvrige detaljer udvikle 
sig gradvist efterhånden som personalet og børnene 
opdager mulighederne i deres omgivelser og børnenes 
behov viser sig. 
Det er imidlertid af største vigtighed, at der for hvert 
år gøres overslag over, hvilke udgifter der fortsat vil 
være nødvendige. Disse penge vil blive bedst anvendt, 
hvis der er intim kontakt mellem inspektionen og de 
ansvarlige for haven. 
Det er ikke let at overbevise arbejderne, som rydder 
grunden, om, at nogle usle buske eller en gammel 
træstub kan være af nogensomhelst værdi, men for 
det lille barn kan de blive baggrund for mange fan- 
tasilege. 
Uregelmæssigheder på grunden er aktiver, og markens 
græs med ukrudt: syre, tusindfryd, smørblomster, røl- 
liker og løvetand vil interessere barnet mere end en 
alm. klippet græsplæne. Kun tidsler, brændenælder og 
tjørn behøver at fjernes. Umiddelbart foran legerum- 
met skal der være et befæstet areal med svagt fald, 
så regnvand hurtigt bortledes. Tidligere blev ofte et 
altfor stort areal befæstet, — en fejl som er bekostelig 
at rette. 
Overfladen må ikke være for lys, da den i solskinsvejr 
kan give en ubehagelig blænding. 
Enhver børnehave må have en sandkasse i umiddel- 
bar nærhed af legestuen, da de helt små leger en stor 
del af tiden her. Hvis der kan anlægges et stykke 
græs mellem sandkassen og legestuen, kan man for- 
hindre, at sand bliver slæbt ind på gulvet. Det er 
vældigt godt at have en plan indramning af sand- 
kassen, hvorpå børnene kan lave ,,kager". 
Hvis det overhovedet er muligt, skal der i haven være 
et areal, som ikke kultiveres, et sted, hvor børnene 
kan lave bål, hvor de kan grave og lave jordslotte. 
Med rigtige mursten og kampesten kan børnene 
efterhånden lave primitive huler. 
Plantning af træer, buske og blomster må foretages 
med den største omhu. Efterhånden som træerne 

vokser til, vil de give en kærkommen skygge om som- 
meren, og når de er store, kan grenene bruges til at 
hænge gynger og klatretove op i. 

Særligt yndede er planter, som bærer blomster, som 
kan afskæres og live op i legestuen og planter, der 
tiltrækker insekter og fugle, som børnene elsker at 
iagttage. 

Blomster, som børnene kan plukke, kan fremelskes i 
uregelmæssige kroge og rundt omkring i græsset. 
Interessen hos barnet under 5 år er kortvarig, så i 
denne alder er de næppe modne til individuelle haver, 
men vil være glade for at arbejde sammen med de 
voksne ved given lejlighed. 

Et meget smalt blomsterbed vil gøre det let for bør- 
nene at arbejde stående på stien. 

Efterhånden kan der anskaffes husdyr, køkkenhave, 
små trapper, balancemure, langt græs til høhøstning, 
klippet græs til at rende barfodet i, slidsk, gynger, 
tove, ophængte autodæk etc. En rigtigt anlagt soppe- 
dam er en luksus og kan måske nemmere erstattes af 
en gummibåd. 

Under børne,,haven”s vækst er det af allerstørste vig- 
tighed, at der ved hver detalje tages hensyn til de 
smås interesser og færden. 

År efter år må der stadig tænkes på, hvorledes grun- 
dens havemæssige muligheder kan tilpasses børnenes 
særlige behov.” 


Den foregående tekst er, som nævnt, publiceret i for- 
bindelse med opførelse af en forsøgsbørnehave af helt 
ny konstruktion, men allerede i 1945 og 46 udsendte 
det engelske børnehaveråd to meget instruktive be- 
tænkninger om indretningen af børnehaver i bysam- 
fund og på landet. 

Den første opdragelse af børnene i landdistrikterne 
tog efter den ny engelske skolelov særligt sigte på at 
mindske børnenes tilpasningsvanskeligheder ved den 
obligatoriske skolegangs begyndelse, som sker i femårs- 
alderen. 

Disse vanskeligheder er naturligvis særligt fremtræ- 
dende hos børn, som har levet de første år på øde 
gårde og i ganske små samfund. Disse børns tale- 
færdighed er ofte ved skolealderens indtræden meget 
lidt udviklet. 

Såsnart der i et område er 40 børn i alderen 2—5 år 
anbefales det derfor at oprette en børnehave (rural 
school). 

I den nævnte betænkning om indretning af landbørne- 
haver (Planning The Rural Schools) skrives bl. a. føl- 
gende om legepladsen: 


»Den gamle opfattelse af en legeplads, det være sig 
på landet eller i byerne, var en karakterløs, asfalteret, 
rektangulær plads, hvor man fra et hvilketsomhelst 
sted kunne holde øje med et hvilketsomhelst andet 
sted, for at intet barn på noget tidspunkt skulle kunne 
undslippe gårdvagtens opmærksomhed. 

Børn uden opsyn måtte komme galt afsted. I virkelig- 

heden var deres ,,gale streger” udtryk for, hvad de 
behøvede for at blive tilfredsstillende beskæftiget. 
Altid måtte de kommanderes op fra den støvede jord ; 
de ønskede græs til at tumle sig på. De legede rundt 
om kontorerne og ud og ind ad forhallen, men kun 
fordi legepladsen absolut ikke gav dem nogensomhelst 
mulighed for at lege tagfat eller skjul. 

Selv idag har få børnehaver legepladser, som giver 
virkeligt spillerum for den betydningsfulde, afveks- 
lende og fængslende beskæftigelse, som leg er. Og det 
er ikke nødvendigvis de nye børnehaver med flotte 
bygninger og dyre anlæg. Det er dem, som har ud- 
nyttet de forhåndenværende muligheder med fantasi. 
Selve grunden er muligvis lille, men en venlig nabo 
kan stille en mark til rådighed, eller børnene har ad- 
gang til et offentligt parkareal, hvor de kan virke og 
lege udendørs. 

Hvor nye grunde må erhverves, hvilken lejlighed er 
der da ikke til at tage fantasien til hjælp ved valget. 
En opgivet grusgrav, et tornblad-bevokset ingenmands- 
land, en lille lund eller en mark med fald ned mod 
en flod vil kunne blive til lykke for generationer. 
Noget befæstet areal er udmærket, ja nødvendigt, 
men lad det kun være en lille del af det samlede areal. 
Raske børn, som kan klatre, løbe, soppe og grave, 
interesserer sig ikke stort for organiserede lege. 


Vi har interesseret os altfor meget for ,,lege", — altfor lidt 


for leg. Leg er rig, afvekslende og spontan. 


Selv en tilsyneladende trist, rektangulær legeplads 
har imidlertid muligheder. Den kan delvis befæstes, 
delvis tilsås med græs. Små haver vil gøre den levende 
og være en kilde til oplysning og glæde. 

Buske i et hjørne er et godt gemmested for skjul. 
Hvis forældrene føler, at der sættes pris på deres bi- 
stand, vil de komme og være med til at skabe det for- 
nødne. 

En lille sandkasse kan kantes med sveller. Klatre- 
stativer behøver ikke at købes i en forretning, men kan 
laves af en tømrer eller stedlig altmuligmand for små 
penge. 

En gårdejer i Hertfordshire gav for 100 kr. halm, og 
af interesserede voksne og børnene i forening blev der 
opført et læskur, hvor børnene legede ,,skole” og ,,far 
og mor og børn" midt i solen, men dog i læ for vinden. 
En børnehave i Kent har en dam til at sejle med 
skibe i og en hytte med kaninbure, — og det kostede 
ikke ret meget, fordi arbejdskraften var frivillig. 


Børn forlanger ikke, at ting skal være fine og dyre. ford, 
vand og levende væsner vil altid være de bedste legematerialer, 
og at tumle sig ude det sunde barns største glæde. 

Man må sørge for at skabe særskilte legearealer for de 
forskellige aldersgrupper. 

Børn under 5 år må have deres egen have og de 5—7- 
årige deres. Grunden hertil ligger ikke såmeget i 
gruppens størrelse, men i forskelligheden i de former 


for beskæftigelse, der er naturlig for de forskellige 
alderstrin.” 


I den anden betænkning om børnehaver i bysamfund 
(Planning The New Nursery Schools), der iøvrigt 
giver meget fine motiveringer af kravene til hvert 
enkelt rum, bringes indledningsvist et hovedafsnit om 
friarealernes udformning, hvorfra følgende skal citeres: 


»Forældrene må opmuntres til at følge deres børn helt 
op til skolebygningen og ikke efterlade dem ved en 
låge fjernt fra hovedvejen, idet anlægget derved straks 
afskæres fra det øvrige samfund. 

Komitéen kan ikke i for høj grad understrege betyd- 
ningen af at skabe passende enkle og dog smukke 
omgivelser for enhver børnehave. 

Mange mennesker lægger blot asfalt eller anden hård 
befæstelse over hele legearealet og bortødsler således 
ubarmhjertigt enhver mulighed for individuel udnyt- 
telse. 

Hvis grunden har naturlige karakteristika: sænkninger 
og høje, træer og buske, må disse bevares som integre- 
rende dele af hele anlægget. De er en stor kilde til 
fornøjelse for børnene. Krogede træer bliver til sejl- 
skibe og buskadser til lejrsteder for opdagelsesrejsende. 
Haven er i lige så høj grad et ,,helårs-legearealf som 
selve legerummene. Ophold ude med alle dets mulig- 
heder giver en rigdom af stadigt skiftende interesse- 
momenter og yder stærk beskyttelse mod spredning 
af smitte. 

Umiddelbart foran legerummene skal der være et 
stykke befæstet areal, hvor børnene kan lege selv efter 
et kraftigt regnskyl. Hver gruppe på 40 børn må have 
sit eget befæstede areal, som må udgøre ihvertfald 
imo 0SOE FE (Cankr2o me 

Kulørt asfalt er et brugbart materiale, forudsat at 
farven er bestandig. En anden løsning er små klinker 
eller kunststen, støbt som rektangulære fliser. Nærmere 
undersøgelser er dog påkrævede for at finde frem til 
den ideelle form for hurtigtørrende belægninger. 
En overdækning af en del af dette areal til brug i 
regnfulde dage er ønskelig. 

Det har været foreslået, at denne kunne udformes som 
en ,,loggia” foran rummene, således at de fik særlig 
beskyttelse mod regn og vind. 

Hvor dette gøres må der drages omsorg for, at lege- 
rummene ikke bliver for mørke og mister sollyset. 
Hvis vinduerne i legerummene lægges tilbage i fal- 
sene og forsynes med fremspringende skærme til 
beskyttelse mod generende himmelblænding, kan rum- 
mene på denne måde i sig selv blive til overdækkede 
friluftsstuer. 

På en børnehave-legeplads må der også være steder 
for løb og klatring, steder, hvor børnene kan grave 
og plante, steder, hvor fantasien kan spille, og der 
kan holdes dyr. 

Gynger og klatrestativer må etableres, hvis der ikke 
forefindes kraftige, gamle træer med bekvemt siddende 
grene, men komitéen understreger værdien af sim- 
pelt, improviseret legemateriale. 


Kunstfærdige og dyre apparater er unødvendige. En 
rudestige, planker, kasser, klodser, tønder og en lille 
stige er udmærkede eksempler på nødvendigt og sim- 
pelt udstyr. 

En sandkasse er en meget vigtig ting på enhver lege- 
plads. Til 40 børn er en passende størrelse 2x 8m. 
Sandkassen må afvandes ordentligt, da den ellers er 
ubrugelig den halve tid af året. Tørre mursten er et 
godt bundmateriale. 

Der må drages omsorg for, at sandet er frit for ler, 
således at det ikke bliver til ælte, når det bliver vådt. 
Det er fordelagtigt at have en vandhane ligeved med 
afløb, så børnene let kan lege med sand og vand på 
samme tid. 

Når sandkassen ikke er i brug må den beskyttes, så 
sandet kan holdes rent. 

En soppedam er et yderligere tiltrækningsmoment. 
Vandet skal have en dybde af fra 3 til 4”. Alle kun- 
stige damme må forsynes med afløb og vandtilførsel, 
så at dammene ofte kan tømmes, renses og fyldes 
igen med frisk vand. 

Haven har naturligvis bede med blomster, som bør- 
nene kan glæde sig over og plukke, og et ordentligt 
stykke jord, hvor børnene selv kan grave og plante 
grøntsager og blomster. 

Selvom børn under 5 år sædvanligvis ikke har behov 
for egen have, begynder interessen at vågne efter 
denne alder. 

Disse småhaver skal ligge på åben mark ikke under 
dryppende træer. Hvis grunden er stor nok til at ofre 
et stykke for dyrkning af grøntsager til brug i køkke- 
net, er det i alle måder storartet. 

Det må huskes, at den bedste jord findes i det øverste 
12”s muldlag. Når fundering og befæstelser foretages, 
må der derfor drages omsorg for, at den kostelige 
muld bliver samlet, så den senere kan udlægges i 
bede og på græsplæner. 

Hvor det overhovedet er muligt, må der udlægges en 
bred græsplæne. Den vil være til stor nytte om som- 
meren, hvor de befæstede arealer let bliver for varme 
for børnene. 

Stier i bredde ikke under I m bør anlægges så de på 
en interessant måde slynger sig rundt på arealet. 
Disse stier er fordelagtige i regnvejr, hvor de er vel- 
egnede for børnene til at køre på med deres vogne, 
tricykler mv. 

Et legehus, simpelt, men dog solidt lavet, med en 
trappe op til taget og en slidsk ned på den anden side, 
giver uendelige muligheder for aktivitet og kan kom- 
bineres med et af udhusene....' 


Der er ingen tvivl om, at sådanne betænkninger fulde 
af fantasi og poesi må virke inspirerende på plan- 
læggere af børnehaver og disses friarealer. Og som 
det fremgår, skaber de mindre ordrige ministerielle 
regulativer, først og fremmest hvad pladsbehov angår, 
det nødvendige grundlag for en udformning af lege- 
arealerne efter de her citerede retningslinier. 


63 


FE errren er 
| Ibdboldbrzræ. 60x90 772 


+ 
g 
N 


J04457m 


Haandboldbære 


Drikkerændsé, 7; 


FA 
g 
si 
2 


a JiL FEDTEDE) 
+ 
Qt 


Centralskole 1 Vallensved. 1940 
3 klasser, gymnastiksal og boliger. Arkitekt F. Halleløv 


Skolelegepladsen 


Når bortses fra småbørnsskolen har skolelegepladsen 
i modsætning til børnehave-legepladsen ikke stor op- 
dragende betydning. Den fungerer som et åndehul i 
frikvartererne og tjener lejlighedsvis som bane for 
boldlege. 

Småbørnslegepladsen bør naturligvis udskilles, således 
som det nu ofte sker, og opdeling efter køn vil vel 
snart helt falde bort. 

Om indretning af legepladser ved skoler i landkom- 
munerne skrives der i undervisningsministeriets cirku- 


lære af 16.6.1938 (uddrag, fremhævelser af forf.): 


»Ved enhver skole skal der være en legeplads helst 
beliggende syd for skolebygningen og således, at der 
fra denne haves oversigt over hele pladsen. 

Pladsen skal være planeret og belagt med grus eller 
andet hensigtsmæssigt materiale. Der skal være sørget 
for afløb af overfladevand. Legepladsens størrelse skal 
idet mindste være 400 m2 og beregnes iøvrigt til 200 m2 
pr. klasse, dog ikke mere end 1400 m2, selvom der er 
mere end 7 klasser. 

På legepladsen skal der opføres et /æskur til ophold for 
børnene i frikvarteret således beliggende, at det giver 
mest muligt læ for fremherskende vinde og såvidt 
muligt hermed rigelig adgang for sol og lys. Til læskur 
bør beregnes 20 m> pr. klasse. På legepladsen skal der 
findes en drikkevandskumme. Fælles drikkebægre må ikke 
findes. Endvidere skal der findes en opsamlingsbeholder 
for papir og affald. 

Ved enhver skole bør findes en /lagstang.” 
Legepladserne ved centralskolerne har ofte fået form 
af en skolegård, et kvadratisk areal, omgivet af byg- 
ninger på alle sider, en løsning, som har gjort 
pladsen trist og skæmmet bygningerne. 

I de nye engelske regulativer af 1945 stilles mere 
differentierede krav til legepladsernes form og stør- 
relse alt efter antallet og typen af klasser. For skoler 
i landkommuner er legepladsarealet for ex. ansat 
således: 

Indtil 5 klasser 1 plads (court) 18.3 X 33.5 m: 615 m2>. 
5 småbørnsklasser (5—7 år) 2 pladser (courts) å 615 m2. 
8 småbørnsklasser (5—7 år) 1 plads (pitch) 30x 48.5m: 
1495 m?. I plads (court): 615 m2. 
8 småbørnsklasser (5-7 år) 1 plads (court): 615 m2. 
12 forskoleklasser (7-11 år) 2 pladser (pitches) å 
1495 m?. | 
I tilknytning hertil gives nærmere retningslinier i et 
memorandum, hvor bl. a. anføres: 
»Legepladsen skal være let tilgængelig og normalt af 
rektangulær form. Hvor grundformen gør det umuligt 
at overholde de fastsatte mål, må pladsens bredde 
dog ikke være mindre end 15 m. 
Legepladser skal være således planeret og brønde 
således placeret, at de ikke hindrer anvendelse til 
spil som tennis og netbold. Når boldbaner er afmær- 
kede skal der være en befæstet stribe langs kanten 
hele vejen rundt. 
Medens der vil være særlige indgange for drenge og 
piger til legepladsen, er der ikke behov for nogen form for 
effektiv adskillelse mellem kønnene. 
Hvor der er småbørnsklasser, er det ønskeligt med en 
særskilt legeplads udover, hvad der er fastsat i regula- 
tiverne. Hvor det overhovedet er muligt, skal det 
befæstede areal være ca. 300 m2. En græsplæne og en 
have må også tilvejebringes.” 


Regulativernes fortolkning i det store genopbygnings- 
program for skoler efter krigen viser et nyt anlægspræg. 
Småbørnslegepladsen (for de 5—7 årige) er overalt 
gennemført og er blevet en rigtig børnehavelegeplads 
med græsarealer, sandkasser og soppedamme. De 
øvrige legepladser er gjort fri af bygningerne, omgivet 
af græs og bevoksning og med smuk udsigt (et primært 
krav ved valg af skolegrund). Befæstede arealer lægges 
aldrig op til bygninger. 

De nye engelske skolelegepladser er blevet en mere 
passende ramme om det frie kvarter. 

Forskole i Essendon. Hertfordshire. 1947 

